Uholde eta suteetarako etxeko aseguruak | Consumer\nUholde eta suteetarako etxeko aseguruak\nPoliza batzuek, letra txikian, suhiltzaileen kostuaren ehuneko bat baino ez dutela estaltzen adierazten duten klausulak dituzte.\nEtxe-poliza bat kontratatu behar denean, zehatz-mehatz aztertu behar da urak eta suteak eragindako kalteen estaldura. Urak eragindako ezbeharrak (ibaiak edo ur-sareak eragindako uholdeak, bizilagun batek eragindako hezetasunak…) oso ugariak dira, eta, normalean, konponketa-kostu handia izaten dute; beraz, funtsezkoa da polizan mugatuta egotea. Kontuz ibili behar da, ez baita kasu guztietan atal honen estaldura erabatekoa.\nSute-arriskuari dagokionez, normalean, konpainiek edukitzailearen eta edukiaren %100 ordaintzen dute, baina poliza batzuek letra txikian klausula batzuk dituzte, eta horietan adierazten da suhiltzaileen kostuaren ehuneko bat bakarrik estaltzen dutela. Nahiko maiz gertatzen da hori, eta komeni da arreta berezia jartzea puntu horretan.\nAzkenik, arreta jarri behar zaie gehieneko, gutxieneko edo frankizien estaldura mugatuei, bereziki arrisku osagarrien kalte-ordainen mugei eta kasu bakoitzean aplikatzen diren ehunekoei. Eta beste gauza bat, letra txikia kontu handiz aztertzea.\nBestalde, edukiari dagokionez aseguru-konpainiarekin arazorik ez izateko, polizetan hiru objektu-kategoria bereizten dira, argi eta garbi identifikatzeko. Horretarako, merezi du etxebizitza aztertzea, gela bakoitzeko, hiru talde hauetan dagoen guztia identifikatuz:\n– Altzari arruntak: Erabili ohi diren ondasun higigarriak biltzen ditu, hala nola sofak, oheak, sukaldeko altzariak, armairuak, mahaiak, oheko eta jantziko arropa, irudi eta soinu aparatuak.\n– Altzari bereziak: Objektu horien balioak aseguru-etxeak ezarritako kopuru jakin bat gainditzen du.\n– Bitxiak: Normalean, aseguru-etxeek bitxien estaldura gainerakotik bereizten dute, baina, bitxiek balio txikia badute, ohiko objektuekin batera sartzen dira batzuetan. Jakina, kategoria bat edo bestea aseguratzearen kostua ez da berdina, eta tarifetan aldeak daude lan egiten den konpainiaren arabera.\nincendio-eu inundaciones-eu póliza-eu


Plan orokorraren berrikuspena abian jarriko du Udalak - Albisteak - Astigarraga\nPlan orokorraren berrikuspena abian jarriko du Udalak\nAtzo onartu zen Osoko Bilkuran plan orokor berria abian jartzeko behar diren baldintzak eta oinarriak. Herritar eta auzotarren parte-hartzea izango dira Plan Orokor berriaren lanketaren oinarri.\nIndarrean dagoen Astigarragako Plan Orokorraren behin-betiko onarpena 2010eko urtarrilaren 22an argitaratu zen. 10 urte ondoren, Plan osoa berrikusteko unea iritsi dela uste du EH Bilduren Udal Gobernuak eta hauteskunde-programan agindu bezala, abian jarriko du Plan Orokor berria osatuko duen talde idazlea aukeratzeko lehiaketa.\nDiziplina anitzeko taldea izan beharko du Plan Orokorra idatziko duen taldea. Besteak beste, arkitektoa, soziologoa eta parte-hartzean eta genero berdintasunean adituak beharko ditu izan taldeak. Talde honek, Udaleko gainerako teknikari guztiekin elkarlanean egin beharko du lan.\nPlan Orokor berriaren idazketa-zerbitzua 363.000 eurotan (BEZ barne) baloratu da eta urtarrila amaierarako esleipena gauzatua egotea aurreikusten da. Aldiz, Plan Orokorraren behin-betiko onarpena lortzeko gutxienez 4 urte beharko direla kalkulatzen da.\nPlan Orokor batek herri baten etxebizitza eta jarduera ekonomiko eremuen garapena zehazten ditu, hirigintza arloko arautegiak jasotzen ditu, landa-eremuaren babes-politikak eta erabilerak mugatzen ditu eta azpiegitura eta zerbitzu publikoen aurreikuspena jaso behar ditu. Beraz, Plan Orokor berriak Astigarragako hurrengo hamarkadetako norabidea eta lehentasunak zehaztuko ditu.\nPlan orokor berria, partehartzailea eta guztiona\nPlan Orokor berria egungo Plan Orokorrarekin alderatuta, errotik desberdina izatean nahi du Udal Gobernuak, bai helburu, eduki zein formetan.\nEgungo Plan Orokorra herritar gehiengo baten hitza ukatuz egin zen. Adiz, oraingoan Udal Gobernua herritarrekin eta auzotarrekin batera osatu nahi du Plan Orokor berria. Udal Goberna auzoetara gerturatuko da, herritarrekin batzarrak antolatuko ditu, herriko elkarteen parte-hartzea bermatuko du eta alternatiba desberdinen aukeraketa herritarrek erabakiko dute. Astigarragan inoiz egin den parte-hartze prozesu zabalena eta parte-hartzaileena izatea du helburu Udal Gobernuak.\nHelburuetan ere oso bestelako izango da Plan Orokor berria. Aurreko Plan Orokorrak zerbitzu eta azpiegitura publikoak ahaztuta, etxebizitzen neurrigabeko eraikuntza izan zuen helburu bakarra eta eraikuntza enpresa eta promotoreak izan ditu onuradun nagusiak. Adiz, Plan Orokorrak etxebizitza berrien eraikuntza mugatuko du eta astigartar guztiak jarriko ditu erdigunean: haurrak, nerabeak, gazteak, emakumeak eta adinekoak.\nHorretarako, Plan Orokorrak kalitatezko hezkuntza azpiegiturak eta zerbitzuak aurreikusi beharko ditu, haur, nerabe eta gazteentzako aisialdi espazioak, gazteen emantzipazioa bideratzeko etxebizitza duin eta eskuragarriak, emakumeentzako herri-gune seguru eta askea, adinekoentzako zerbitzu eta azpiegitura gehigarri eta osagarriak, herritar guztiak artatzeko gai izango osasun-etxea, herrian jarduera ekonomikoari eutsi eta berriak erakartzeko guneak berrantlatu…\nGainera, esfortzu berezia egingo da auzoetan kalitatezko bizitza bermatzeko azpiegiturak eta zerbitzuak ahalbidetzeko, herria aldaketa klimatikoari aurre egiteko gaitasuna izan dezan, ingurumena eta landa-eremua babesteko, euskararen erabilera arriskuan jarriko duen garapen oro baztertzeko eta genero ikuspegia herriaren hirigintza diseinuko atal guztietan txertatzeko.\nHau guztia herritar eta eragile guztiekin batera landu, osatu, adostu eta erabakiko du Udal Gobernuak. Horretarako, lehen urrats bezala hurrengo hilean Hirigintza Aholku Batzordea martxan jartzea aurreikusten da. Bertan, alderdi politikoen ordezkariak, herritarrak, eragileak eta udal-teknikariak elkartuko dira eta Plan Orokorraren idazketa prozesu osoaren jarraipena egingo zaio eta parte-hartze prozesu osoa adostuko da.


Bioetika Batzordeak askatasun handiagoa nahi du erresidentzietako pertsonentzat\nBioetika Batzordeak askatasun handiagoa eskatu du erresidentzietako egoiliarrentzat\nTxertaketa prozesua bukatzen dutenean, zenbait neurri aldatzea galdegin dute txosten baten bidez: bisita kopurua handitzea, mugikortasuna malgutzea eta bizikidetza taldeak zabaltzea.\nErresidentzia baten jasotako irudia. EFEren artxiboko argazkia\nBizkaiak malgutu egingo ditu erresidentzietako bisitak martxoaren 1etik aurrera\nBizkaiko adinekoen egoitzetako erabiltzaileak otsailerako egongo dira immunizatuta\n100 urtetik gorako adinekoei txertoa jartzeko 25 guneen zerrenda\nErresidentzietako egoiliarrek askatasun handiagoa izan behar dutela aldarrikatu du Bizkaiko Bioetika Batzordeak, adinekoen egoitzetan pandemiak izan duen eraginari buruz otsailaren 20an sinatutako txosten baten bidez, Radio Euskadik aurreratu duenez. "Bestela beranduegi izango da", esan dute.\nOrain arte hartutako neurriek kutsatzeak saihestu dituztela onartuta, adineko pertsonen sufrimenduan jarri dute arreta, askatasun eskubidea oso mugatuta dutela iritzita.\n"Egoiliarren eskubideak erabat mugatuta daude, covid-19arekin lotuta hartutako neurriengatik; bereziki, askatasun eskubidea. Gainerako herritarrengan baino eragin handigoa izan dute haiengan murrizketek", esan dute.\nGainera, erabakirik hartzeko aukerarik izan ez dutela kritikatu dute: "Ez dute askatasunik izan neurriak bete nahi zituzten ala ez erabakitzeko, zelatuta eta baldintzatuta egon baitira. Horietako askok, gainera, ez dute ongi ulertu gertatzen ari zena".\n"Horrek guztiak psikologikoki eta emozionalki kalte larriak eragin dizkie. Halaber, isolatuta egoteak eragina izan du haien osasunean, mugikortasuna, estimulazioa eta harremantzako gaitasuna galdu baitute askok. Osasuna gailendu da, baina bizitza kalitatea galdu dute", salatu dute.\nGauzak horrela, erresidentzietako profesionalei, erabiltzaileei eta egoiliarren senitartekoei txertoak itxaropen handia eman die, uste dutelako aldaketarako ordua iritsi dela, alegia, "orain arte galdutakoa berreskuratzeko garaia".\nOraindik, baina, ez dute bukatu txertaketa prozesua, eta, horrenbestez, zuhurtziaz jokatu behar dute. Halere, pozik daude kasuek behera egin dutelako, eta gaixotasun horren eraginak ez duelako orain artekoarekin zerikusirik.\n"Itxaronaldi honetan ez gara lasaitu behar, baina zenbait jarrera alda ditzakegu, egoiliarrengan eragindako kaltea hainbesterainokoa izan ez dadin", azpimarratu dute.\nIldo horretan, txertaketa prozesua bukatutakoan neurri batzuk aldatzea proposatu dute:\n-Bisita kopurua handitzea eta pertsona gehiagoren bisita jaso ahal izatea.\n-Egoiliarrek egindako irteerak luzatu eta malgutzea.\n-Zahar egoitzetan bizikidetza taldeak handitzea.\nMedikuntza, psikologia, erizaintza, gizarte hezkuntza, soziologia eta abokatutza arloetako 20 bat profesionalek osatzen dute Bizkaiko Bioetika Batzordea.


Ikasturte bukaera ludoteketan - Berria - Pasaia\nIkasturte bukaera ludoteketan\nTxangoak eta jarduera dibertigarriak\nPasaiako udal ludoteketan laster bukatuko da ikasturtea; eta ondo bukatzeko, jarduera ugari eta indartsuak antolatu dituzte. Ikasturtean parte hartu dutenen kopurua handia da: ia 350 haur-bazkide. Aurten, jaiotza-tasak behera egin duen arren, iaz baino 50 haur gehiago izan dira.\nZaharrenek, hau da, hiru udal ludoteketako 8 urtetik 12ra bitarteko haurrek larunbatean egun osoko irteera egin zuten Landako urtegira (Araba). Han abenturazko jarduerak egin zituzten, besteak beste, kayaka, eta ederki pasa zuten.\nTxikienek ere (4-8 urte) egun osoko irteera egin zuten Hernaniko Ekogunera, eta han landareekin eta naturarekin lotutako tailer dibertigarriak egin zituzten.\nEkainaren 21erako agur-festa polita antolatzen ari dira, merienda barne. Trintxerpe-San Pedro, Donibane eta Antxoko ludotekak gizarte- eta hezkuntza-ekipamendua dira, Pasaiako Gazteria Sailaren mende daude, eta Kantauri Ludiko Elkarteak kudeatzen ditu, eta oso harrera zabala dute Pasaiako familien artean.\nUdal ludotekak funtsezko zerbitzua dira Pasaiako Udalak garatzen duen haur politikan; eta bertan haurren oinarrizko eskubideak bermatzen dira, hala nola: euskara, berdintasuna, inklusioa, aukera berdintasuna, eta jolaserako eskubidea.


SU TA GAR | London Basque Solidarity Sound System\n2012/09/18 · by londonbasquesolidarity\t· in Taldeak.\t·\nMusika, eta bereziki Metalak bultzatuta, 1987-an Su Ta Gar taldea sortzea erabaki zuten eskolako lau lagunek.\nHeavy Metala Euskeraz jorratzea izan da talde honek egin duen ekarpenik haundiena. Ordura arte inork inoiz egin ez zuena eta makina bat estereotipo puskatu zituena. Beraien hitzak kritika politiko eta sozial aldarrikatzailez beteak daude, eta esan daiteke, musika, hitzak eta orokorrean taldea, expresio bide bezala erabili dutela taldekideek.\nFaktore guzti hauen bateraketak eta beraien maila musikalak, hasieratik ekarri zien arrakasta. Gaur egun, Euskal Herriarentzat, musika talde bat baino askoz gehiago izatera heldu direlarik.\nUrte batzutan beraien afizio ofizio bilakatu zuten eta hor diraute atsedenik hartu gabe jo ta ke, Euskal herrian, Kataluinia eta Estatu Espainiarrean kontzertuak eskeiniz. Baita Europan eta Ameriketan ere.\nBorxa baterijole originalaren istripua (1995) izan da taldeak jasan duen golperik haundiena. Baterijole desberdinekin ibili eta gero, gaur egun, bere anaia Galderrek betetzen du bere tokia. Asier, bajujole originalak aldiz 2008-an taldea utzi eta 2 urtetan zehar Igorren laguntza izan eta gero, Davidek astindu zituen lau sokak ia urteterdiz. Gaur egun Igor Diez da taldeko bajujolea.\nSortzaileetatik bi partaide gelditzen dira oholtza gainean; Aitor, gitarra eta ahotsa eta Xabi, gitarra.\n← ZEA MAYS\nSIROKA “Inside on a Belmarsh cell” ¡new song available! →


Antzerkia eta Zarata kontzertua Putzuzulon – Putzuzulo Gaztetxea – Zarauzko ametsen fabrika\nAntzerkia eta Zarata kontzertua Putzuzulon\n2010-10-05Xakela Gaztetxe Asanblada0 Comments\nDatozen egunetan, ekintza ugari izango ditugu Putzuzulo Gaztetxean. Urriaren 9an eta arratsaldeko 19:00etan egongo den Munstroa antzezlanaren estrenoarekin hasi behar dugu.\nISTORIOAREN SINOPSIA HAUXE DA: Biziraupenak bultzaturiko heriozko lehia bortitza. Euskal Herrian ongi ezagutzen dugun gerra eternoa. Gure sustraietatik, gaur egungo euskaldunei eskeinia. Gizakia munstroaren aurka. Borroka epikoa. Beldurra, ausardia, noblezia, justizia, amorrua, inbidia eta norgehiagokaren koktelak, gizakia, beste behin, hondamendira eraman zuenekoa. Auzokoaren miseriak axola galdu zuenekoa, norberaren duintasuna bukaeraraino defendatzearen truk. Nor da noblea, nor munstroa, norbere izen ona jokoan dagoenean? Oraingo honetan, historia, galtzaileak kontatzen du…\nHISTORIOA KONTATZEKO MODUA, ORIGINALA ETA MULTIDISZIPLINARRA DA; DANTZA, KANTUA, INTERPRETAZIOA, MISTERIOA, TRAGEDIA, UMOREA, ITSASOA, LURRA, ZERUAK… 12 URTETIK GORAKOENTZAT, GEHIENBAT.\nHonez gain, Urriaren 11ean, astelehenean, Zarata kontzertu itzel bat edukiko dugu Gaztetxean, ZarataZarautzen eskutik. Gaueko 20:30etatik aurrera, Deathraid, Sin Logica eta Kontrasocial taldeen kontzertua izango da.\nHiru taldeak Europar biran dabiltza egun hauetan. Deathraidekoak, Estatu Batuetatik datoz eta Disrupt edota State Of Fear bezalako taldeetan ibilitako jendez osaturik dago. Kontrasocialekoak berriz, Indonesiarrak dira eta Sin Logica Suitzarrekin batera dabiltza biran.


Herriko kaleetako argiztapenez kexu 950 sinaduratik gora bildu dira interneten - leihoa.info\nHerriko kaleetan jarritako argiztapen berriarekin pozik ez dagoela leioaztar bat baino gehiago esatea ez da harritzekoa. Sistema berriak auzo ezberdinetako leku nahikotxo ilunpetan utzi du eta, horren ondorioz, kexu egotetik interneten bidezko sisrema berriaren aurkako sinadura bilketa egiteari ekin diote herritarrek. Facebook sare sozialean “Leioan bizi” izena darabilen herritarrak change.org plataforman zabalfdutako sinadura bilketak 964 atxikimendu eskuratu ditu honez gero.\nNH Hotelaren aurreko errotondatik San Bartoloméra igotzeko eskailerak.\nZabaldutako eskaerak “Leioako zenbait leku ‘Eraztunaren jauna’ pelikularen Mordor bezalako leku ilun eta beldurgarri bilaktu direla” dio. Hori dela eta, Udalari eta gobernuko kideei “horri irtenbidea ematea” eskatzen diete, “segurtasun-eza herri osoaren jabe egin baita”, diotenez. Sinadura bilketaren bultzatzailearen aburuz, “zonalde oso zehatzak salbu, gainontzekoak erdixka argiztatuta daude” eta horren ondorioz, “beldurra ematen du herriko zenbait zonaldetatik ibiltzea”. “Konponbidea orain” eskatuz bukatzen dute euren eskaera sinatzaileek.\nEgoera salatu duten zenbaitek dioenez, “gauez beldurra ematen du, oso arriskutsua da zebrabideetan”. Bada ere argiztapen faltaren ondorioz kotxe zapalketa salatu duenik. leihoa.info-k jakin izan duenez, Udalak, egindako kexen ondorioz, zenbait puntutan aldaketak egitera behartu du herriko argiztapenaz azpikontratatua dagoen enpresa, horietan egoera hobetu delarik. Dena den, oraindik nahikoak izaten dira argiztapen desegokiaz kexu diren herritarrak. Honen ondoan sare sozialetan zabaldu den muturreko adibideetako bat agertzen da, Artatzatik San Bartoloméra igotzeko eskailerena.\nGabonetako argiztapenak kexak sortarazi ditu\nUdalak herrian zehar jarritako Gabonetako argiztapenak kexak sortu ditu. Zenbait herritarrek adierazi du euren kexa bizi diren auzoan ez baita jarri argiztapenik. Beste zenbait kexu da jarri diren argiak Gabonetako argiak pizten hasi zen egunetik bertatik ez direlako ondo ibili, hots, argiok ez direlako pizten. Horren adibide dira, esaterako, Sakoneta Polikiroldegian jarritako argiak, beheko argazkietan ikus daitekeen bezalaxe.\nSakoneta Polikiroldegia, gaur larunbatez, Gabonetako argiak itzalita.\nSakoneta Polikiroldegia, atzo ostiralez, Gabonetako argiak itzalita.\nGabonetako argiak, Kaleetako argiztapena, Udala\nPresoen aldeko Olentzeroa ere ibiliko da gaur herriko kaleetan zehar\nOne thought on “Herriko kaleetako argiztapenez kexu 950 sinaduratik gora bildu dira interneten”\nMarian Olea Retolaza(e)k dio:\n11:10 2018 January 8, Monday\nArtatzako argitasun falta dela eta, bat egiten dut bertako batzuk egindako eskaerarekin: “por la seguidad de la vecindad, menos puntos negros como el de las escaleras y más luminosidad en general.”\nErantzuna baiezkoa izango delakoan, har ezazue nire agurrik beroena.


ETAren arma guztiak Frantziako Poliziaren esku daude | Politika | Berria\nETAren arma guztiak Frantziako Poliziaren esku daude\nETAren armak Frantziako Poliziaren esku daude jada. 172 begiralek zaindu dituzte ETAk armak gordetzeko erabili dituen eremuak, eta kokalekuen berri eman die Jean Noel Etxeberri 'Txetx'-ek egiaztatzaileei. Goizean gauzatu da ETAren armagabetzea. 'Bakearen artisauek' eman dute zuloen berri. Urkullu eta Barkosen hutsunea nabarmena izan da. Arratsaldean, ekitaldi jendetsua egin dute Baionan.\nETAren armagabetzea. Iñigo Urkullu Jaurlaritzako lehendakaria eta Ram Manikkalingam nazioarteko egiaztatzailea, Donostian\n2017ko apirilak 8\nGoizean goiz hasi dira armagabetzea bururatzeko ekinbideak. 08:45ean, ekitaldi instituzional batean, Jean Rene Etxegarai Euskal Elkargoko lehendakari eta Baionako auzapezak, Jean Noel Etxeberri Txetx-ek, Ram Manikkalingam Nazioarteko Egiaztatze Batzordeko buruak, Harold Good Ipar Irlandako apaiz protestanteak eta Matteo Zuppi Boloniako artzapezpikuak azaldu dute armen kokalekuak jada Frantziako agintarien esku zeudela.\nTxetx Etxeberriren eskutik jaso dituzte armategien kokelekuak Nazioarteko Egiaztatze Batzordeki kideek. Haiek Frantziako agintarien esku utzi ostean, zuloetara joan da Polizia. Zortzi zulotan banatuta, 172 begirale topatu dituzte, armak estatuak bereganatzen zituela egiaztatzeko. Eguerdirako, guztietara joana zen Polizia, eta eraman ditu armak.\nUrkullu eta Barkos ez dira izan Baionako ekitaldian. 13:15ean eman du prentsaurrekoa Urkulluk, Manikkalingamekin. Nafarroako Gobernuak oharra kaleratu du, baina, oraingoz, Barkosen adierazpenik ez dago.\nArratsean, berriz, gizarte zibilaren sostengua jaso du armagabetzeak Baionan, Paul Bert plazan. 20.000 lagun inguru elkartu dira ekitaldian.\nBakegileen eskuak airean, ekitaldia amaitzen ari da Baionan, presoen etxeratzeen oihuekin.\n#Bakeruntz #Baiona Negar malko batean bukatu du Louis Joinetek hitzartzea. Oso hunkigarria izan da @berria\n— Ekhi Erremundegi (@EkhiErremundegi) 2017(e)ko apirilak 8\nEizagirre: "Oraina ere mingarria da, esaterako presoena, haien lagun eta senideena. Legea eta politika gaurko egoerara moldatzen bada, danok irabazten dugu"\nEstitxu Eizagirre: "Hitz ematen dugu oroitzapena eta aitortza izango dutela, eta egia eta justizia nahi dugula. Aldarri hau: Ez da berriz gertatuko"\nEstitxu Eizagirre orain. "Ez da arinkeria bat izan, are gutxiago inprobisatutako erabakia. Armagabetzearen eguna gure eguna da hausnartu egin dugulako, eta elkarrekin pentsatu eta neurtu dugulako"\nFalta direnen erabakia errespetatzen dutela esan du, badakitela Baionan ez daudela guztiak, baina pentsakera guztietako jendea elkartu dela ukaezina dela.\n"Bakea ez da soilik bortizkeria eza, baina bortizkeria badago ez dago bakerik".\n"Gure bihotza eta oroitzapena biktimentan jarrita daukagu. Biktima guztiengan. Arma guztien biktimengan"\nGaurko egunerako prestatu duten testua leitzera hainbat lagun igoko dira agertokira orain.\nHarold Good: "Madrili eta Parisi eskatuko nieke zuen ahotsa entzutea: ekar itzazue presoak etxera, beren familien ondora" #bakeruntz @berria\n— Hodei Iruretagoiena (@hirual) 2017(e)ko apirilak 8\n"Seme -alaba eta bilobei eskain diezaiegun gaurko eguna, ez dezaten gatazka oinordetzan jaso"\nHarold Goodek preso eta iheslariek etxeratzeko eskatu die Espainiako eta Frantziako gobernuei.\nHarold Good: "Nahi nuke hemengo izpiritua botila batean jaso eta Ipar Irlandara eraman. Botila handia beharko luke!" #Bakeruntz @berria\nIndependentziaren aldeko oihuak eta euskal presoak etxeratzearen aldekoak Baionan.\nMezu sakona bota du Mixel Berhokoirigoinek. Gaurkoak erakutsi du "inteligentzia indarraren gainetik ezartzen dela" #bakeruntz @berria\nBerhokoirigoin: "Presoen eta errefuxiatuen auzia ezin da legearen aplikapenari mugatu; behar dugu tresnak garatu espetxeari alternatibak bilatzeko. Finean, ikasi behar dugu elkarrekin bizitzen. Ikasi behar dugu atzoko etsaia ezin dugula egungo arerioa bezala hartu. Espirituen armagabetzeari ekin beharko dugu. Gerraren kontra borrokatu. Mendeku goseari uko (...) Ezer ez da eztabaidatik kanpo geldituko. Ezin da deus ere saihestu edo ezkutatu. Dena behar da gogora ekarri, gogoeta kritiko bat hausnarketa politikoaren menpera jarri baldintza bakar batekin: gure diferentziak era demokratikoan gainditzeko"\n"Guztion eginkizuna da amets dugun bake hori elkarrekin eraikitzea"\n"Zeregina badugu; bake justu bat lortzeko, etorkizunera begira jarriko gaituen bakea behar dugu eraiki. Iraganak banatu bagintuen etorkizunak behar gaitu elkartu"\nHorretarako biktimei gaiari eutsi behar zaiola dio. Biktima guztiei entzin behar zaiela azpimarratu du, denei: "bestearen lekuan jartzen ikasi behar dugu. Beharrezkoa da min pertsonala eta kolektiboa gainditzea".\n"Iraganaren berrikusketa kritikoa behar da (...) ezin izango dugu ezer eraiki buru argitasunik eta ezagutzarik gabe"\nPresoen auzia ere konpondu behar dela dio.\n"Zuen sustenguari esker aitzina egin dugu, eta hemen gira egun. Gertatu behar zena gertatu da. Gaur, 2017ko apirilaren 8an ETA erakunde armagabetua da"\nBerhokoirigoin: "Azkenean iritsi gara".\n"Bakea egitea gerla egitea baino zailagoa da. Ez genuen inoiz imaginatuko bake borondatean estatuen ezezkoarekin topo egingo zuenik".\n"Iragana eta etorkizunaren artean haustura puntu bat markatzen du. Konfiantza ekimena segurtasunerako. Inteligentzia indarraren gainean kokatzen dela erakusten du armagabetzeak. Bake prozesuaren bihotzean kokatzen da, ikuspegi eta dinamika aldarazten duelako. Ezer ez da berdin izango".\nMichel Tubiana eta Mixer Berhokoirigoin taula gainera. Zaparrada galanta jasotzen ari dira.\nHasi da ekitaldia. Anaiz Funosas: Ez genuen lortuko hemen plazan metatuak zareten milaka herritarrik gabe #bakeruntz #Baiona @berria pic.twitter.com/L34kSKQeX3\nAnais Funosas Berthie Ahern parafaseatruz: "Bakea lortzeko jakin behar da ausart izaten, arriskatzen... Gure bake gileek hori ondo barneratu dute"\n"Egun handia, etapaz etapa eraikia izan den eguna". Emaitza egunean zehar nola eraikia izan den gogoratzeko unea dela dio, egun osoko lanaren ostean. Bideoa baten ikusgai, orain, ibilbide osoa.\nHasi da Baionako ekitaldia. Milaka herritar bilduta, eta aurkezlea haiei guztiei eskerrak ematen, Bakearen Artisauen izenean.\nBIDEOA #Korrika-ko kantua Baionan ere, ekitaldia hasi zain. Bizipoza eta bizi nahia: "Egin bat" #Baiona #Bakeruntz @berria pic.twitter.com/mkmq3wBtH0\nPozik da jendea Baionan, musika bozgorailuetan, eta jendea erdi-dantzan.\n#Bakeruntz #Baiona Jendez lepo San Andres plaza. Berehala hastekoa da ekitakdi nagusia @berria pic.twitter.com/MLf9Y0boFf\nBaionako plaza orain. Jendetza, ekitaldi nagusia hasteko zain. #Bakeruntz #Baiona @berria pic.twitter.com/MrB7NQ5fNZ\nBaionako Paul Bert plazan jendea elkartzen ari da. 15:00etan da hastekoa elkarretaratzea. Gizarte zibilak gaurko egunez duen parte hartzeko gune nagusia. Gipuzkoatik Lapurdira bidean auto-ilarak eta Guardia Zibilaren kontrolak topatu ditu jendeak.\nEspainiako Gobernuaren ustez "operazio mediatikoa" izan da ETAren armagabetzearena, eta helburu batekin egindakoa: "ETAren porrota estaltzea". Gainera, ETA ordaina lortu nahian ari dela dio. Ez dutela mesederik jasoko ohartarazi dio, eta "faborezko traturik" ez diola emango.\nBalorazioak egiteko Frantziako Gobernuaren egiaztapenaren zain egongo direla dio gainera. Egiaztapen hori ontzat joko duela ulertzera emanaz.\nETA "garaitua, etorkizunik gabe eta bere kideak giltzapean dituela" dagoela dio. Orain egin beharrekoak ere zehaztu dizkio: "Desegin eta barkamena eskatu"\nEkhi Erremundegi eta Enekoitz Esnaola kazetariak Baionan dira. Goizaren aurreneko analisia egin dute.\nSinn Feineko buru Gerrry Adamsek "eskuzabaltasuna" eskatu die Espainia eta Frantziako gobernuei, ETAren armagabetzearen ostean.\nAdams welcomes ETA move on weapons. The Spanish and French govts should demonstrate generosity in their response. https://t.co/d6jT149QFk\n— Gerry Adams (@GerryAdamsSF) 2017(e)ko apirilak 8\nHau da Urkulluk irakurriko duen testua. @berria pic.twitter.com/2iLJWTdKkO\n— Jokin Sagarzazu (@jsagarzazu) 2017(e)ko apirilak 8\nLau-bost. "Bideak darrai. Gaur ez da ezer hasten ezta bukatzen ere". Bizidetza helburu. "Konpromiso etikoak jarraitzen du" @berria\nPatxi Lopez Jaurlaritzako lehendakari ohia eta PSOEren primarioetarako hautagaiaren ustez, berriz, gaurko argazkia "demokraziaren garaipenaren argazkia, eta terrorismoa garaitu dela erakusten duen argazkia" da.\nSusana Diaz PSOEren primarioetarako hautagaiak garrantzia kendu dio armagabetzeari: "Zuzenbide estatuak duela bost urte garaitu zuen ETA". Beraz, armagabetzea berandu datorrela uste du.\nBakearen artisauek jakinarazi dute non dauden zortzi zuloak (argazki bilduma), nortzuk dauden han eta zenbat arma dauden. Polizia izan den horien lokalizazioak eman dituzte jada bakearen artisauek: Senpere (Lapurdi), Etxarri (Zuberoa) eta Espiute (Okzitania) herrien artean, Barkoxe (Zuberoa) eta Aramits (Okzitania) herrien artean, Audaux eta Castetbonherrien artean (Okzitania), Lahonton eta Carresse-Cassaber herrien artean (Okzitania) eta Araujuzon herrian daude.\nUrkulluren lehenengo hitzak ETAren indarkeriaren biktimak gogoratzeko.@berria\nPP: "Ez da nahikoa"\nPPk dio gaurkoa ez dela nahikoa. ETA "garaitua" izan zelako gertatu dela armagabetzea esan du Javier Marotok, Madrilen. Ezker abertzalea "errealitatea okertu eta historia berridazten" saiatzen ari dela salatu du: "Bertsio hori ez da onargarria". Gainera, PSE-EEren jarrera salatu du, uste baitu ezker abertzaleari horretan laguntzen ari dela.\nUrkulluren lehen hitzak: "Epikatik etikara"\n"Berezko behin betiko eta ordainik gabeko armagabetzea funtseskoa da"\n"Gaur ez da ezer hasten ezta bukatzen ere. Bizikidetzaren alde lanean jarraitzen dugu, orain, eszenategi hobean".\nArmagabetzea ondo egon zedin lan asko egin duela azpimarratzen ari da. Egiaztatzaileekin, gizartearekin, Nafarroako eta Espainiako Gobernuarekin... "Gure gizartearentzat lorpen garrantzitsua lortzeko beharrezkoa izan da diskrazioz ehuntzea".\nEskerrak eman dizkie erakundeei "heldutasuna eta lankidetza" topatu dutelako. Egiaztatzeko Nazioarteko Batzordeari bereziki eskertu die.\nUrkullu: "Behin betirako zihurtatzen du ETAk ez zuela inoiz inor hil behar". Biktimei eskaini dizkio lehen hitzak.\nJendetza Roland Bartheseko karpan, J. Azkarraga, A. Leizaola eta P. Texierren eztabaidan @berria #bakeruntz #Baiona pic.twitter.com/ALQunxBy1P\nGUILLAUME HORCAJUELO argazkilariaren argazkiak dira. Senperen, polizia, kokaguneetako batetatik armak eramaten.\nSenpereko zulo bat hustuaz, Polizia. Eferen argazkia da\nNafarroako Gobernuak balorazio baikorra\nNafarroako Gobernuak armagabetzearen balorazio baikorra egin du. Armagabetzea ondo egin zedin bermatzeko lanean aritu dela azpimarratu du Gobernuak prentsa oharrean. Kapitulu "mingarri bat" itxi dela nabarmendu du. Eta orain, "injustizia" jasan dutenen memoria zaintzeko lan egin behar dela ohartarazi du.\nGarai berrirako atea ireki dela uste du Gobernuak, eta orain "elkarbizitzaren, bakerako kulturaren, errespetuaren eta tolerantziaren alde" lan egin behar dela uste du. "Salbuespen politikarik" egongo ez den garai baterako. Hori guztia oinarri etiko sendoen gainean egin behar delakoan da.\nArratsaldeko 15:00etarako deituta daude herritarrak Baionara. Gipuzkoatik Lapurtirako mugan auto ilarak daude une honetan, lau bat kilometrotakoak. 11:00ak aldean hasi dira autoak pilatzen.\nAdolfo Muñoz: "Estatuaren ukazioarekin gizartearen papera ezinbestekoa zen, eta txalotu egiten dugu egindako lana".\nBaionan hitz egin du.\nEz sinistekoa litzateke PSEk edo PSNk halako adierazpenen bat egitea. PSko hautetsiek Presoen korapiloari eusteko lehentasuna jarri dute.\nZortzi zulotatik seitan pasatu da polizia dagoeneko, hala jakin du BERRIAk.\nHaietako bakoitzean 20 lagun inguru daude armak Frantziako Poliziaren esku gelditzen direla egiaztatzeko. Ez dituela beste inork eramaten. Sei lekutako lana amaitu dute. Bi gelditzen dira.\nAndeka Larrea, EAEko Ahal Dugu: "Berandu heldu arren, urrats inportantea da gaurkoa bakearen eraikuntzan" #Bakeruntz #Baiona @berria pic.twitter.com/VA5mYZU368\nLarrea (Ahal Dugu): Hausnartzeko unea dela esan du, "iraganari kritikoki" begiratzeko eta biktima guztiak aitortzeko unea @berria #bakeruntz\nMatthias Fekl Frantziako Barne Ministroak esan du 180 Polizia eta Gendarme ari direla desarmerako lanetan, Polizia Judiziala ere horretan dela, segurtasun zerbitzuak ere bai, eta baita artifizieroak ere.\nETAren armagabetze egunean elkarretaratze handia espero da gaur arratsaldean Baionan. Eta kamerek jaso ez badute ere, goizean hainbat ekitaldi ari dira egiten. Une honetan, eztabaidan behar dute Joseba Azkarraga, SARE plataformaren boz eramaileak, Aitzpea Leizaola foro sozialekoak eta Philippe Texier, epaile ohia eta NBErako adituak.\n.@berria Otegi, Urkullu eta Barkosen hutsuneaz: Ez dut uste gaur denik momentua eguna kritika politikoekin zapuzteko @berria #bakeruntz #baiona\n#Bakeruntz #Baiona Barkos eta Urkulluren ausentziaz: "Gaur ez da eguna kritika politikorako. Guk hemen egotea nahiko genuen" @berria\n.@berria "Elkarlan horiek segida izan behar dute gatazkaren ondorioen beste atalei ere konponbidea emateko, elkarrekin" @berria #baiona #bakeruntz\n.@berria Lopepe: "Albiste izugarri ona da desarmea burutu dela goiz honetan, eta egun ETA armagabetua dela" @berria #Baiona #Bakeruntz\n"Urratsa handi bat"\nMatthias Fekl Frantziako Barne ministroaren arabera "urrats handi bat da" ETA armagabetzea. Goizeko bederatzietan hasita Frantziako Polizia lanean ari dela jakinarazi du.\nGogoan izan ditu ETAren biktimak, batik bat poliziak eta Guardia Zibilak\n#Bakeruntz #Baiona Mundu guzian zehar bezala, euskal independentismoak ere bide alternatibo bat hartu duela dio @ArnaldoOtegi-k @berria\n.@berria "Euskal gizarteak erakutsi du irudimenerako gaitasuna; blokeoaren aitzinean, jendartearen konpromisoarekin egin daitekeela aurrera" @berria\n#Bakeruntz #Baiona irribartsu agertu dira Lopepe eta Otegi. Irribarre asko ikusten da gaur. Berehala hasiko dira @berria pic.twitter.com/YwHgsPwJhj\n1.- Bakearen artisauek egiaztatzaileei eman dizkiete ETAren armategien lokalizazioak\n2.- Jean Rene Etxegarai izan da euskal erakundeetako ordezkari bakarra. Urkullu eta Barkos ez dira joan.\n3.- Egiaztatzaileek Frantziako agintarien esku utzi dute zuloen kokapena.\n4.- Guztira zortzi dira armategiak.\n5.- 120 arma, 3 tona lehergailu eta zehaztu gabeko munizio kopuru bat dago guztira.\n6.- Armategietan hogeina behatzaile daude.\n7.- Frantziako agintariak iritsi dira, gutxienez, horietako batera eta lanean ari dira.\nAndueza: "ETAren ekintza armatuen bukaera berandu dator ehunka biktimarentzat; horiek egia, memoria eta justizia merezi dute".\nPSEko Eneko Anduezak ere armagabetzea izan du hizpide: "Espero dugu armak inolako manipulaziorik gabe emango zituztela, era horretan argitu gabeko atentatuak ikertu ahal izateko"\nAlderdi Popularrak 12:30etarako agerraldia iragarri du, armagabetzeaz hitz egiteko. Javier Maroto izango da bertan.\nMatthias Fekl Barne ministroak gogoan izan ditu, baita ere, ETAren atentatuen biktima guztiak, eta bereziki hildako eta zauritutako polizia eta guardia zibilak.\nJ. R. Etxegarairen zereginaz, Berhokoirigoinek azaldu du Euskal Elkargoaren bermea zuela, "ia aho batez" @berria #bakeruntz #baiona pic.twitter.com/PcA4IP5Kwp\n— Hodei Iruretagoiena (@hirual) April 8, 2017\nFrantziako Barne Ministerioak "urrats garrantzitsutzat" jo du armagabetzea.\nBerhokoirigoin: "Ez dut uste beste hitzik baden. Aztertuko dugu iragana, etorkizuna jendearekin egin dezagun"\nMomentuz ondo doaz gauzak, eta halaxe jarraitzea espero dute.\n"Zulo bakoitzeak 20 behatzaile daude. Akreditazioa dutenak eta engaiatu direnak bake artisauen baloretan". Autoritate frantsesen zain dira, arsenala ez dezan beste inork eman, ez dadin interpretazio manipulaziorik izan.\nTubiana: "Atea zabalik zen [Urkullu eta Barkosentzat ere]; bakoitzak bere hautua egiten du. Etxegarairi berriro eskerrak"@berria #bakeruntz\n— Enekoitz Esnaola (@EnekoitzEsnaola) 2017(e)ko apirilak 8\nArmagabetzea lortuta, bake iraunkor eta justua dela helburua nabarmendu du Berhokoirigoinek.\nBerhokoirikoin orain, euskaraz.\nBerhokoirigoin: "Zortzi lekuen detailerik ez dugu emanen, baina guziak ez dira Iparraldean".@berria #bakeruntz #baiona\n"Espero dugu arazorik ez sortzea. Nahiago izango genuen Frantziako Estatuaren laguntza izan gabenu"\n172 lagun zuloak zaintzen\nFrantziak armak bere gain hartzen dituela zihurtatzeko 172 behatzaile dira. Toki batean dira dagoeneko agintariak.\nBerhokoirigoin: "Momentuz, gauzak ondo doaz. Frantziak esan zuena gertatzen ari da: ez da oztopatzen ari".@berria #bakeruntz #baiona\nKazetarien galderei erantzuten ari dira bakearen artisauak. Tubianak hartu du hitza, eta esan du nazioarteko ordezkariek zortzi lekuren koordenadak. ETAren armategia han legoke. "Ahalik eta zehatzen eman dizkiegu koordenadak".\n120 arma, 3 tona lehergailu eta zehaztu gabeko munizioa. Informazio hori Frantziako agintarien esku utzi du egiaztatzaileen nazioarteko taldeek. 172 behatzaile dituzte akreditatuta, eta haien lana da Frantziako agintariek armez jabetzen direla egiaztatzea.\n.@berria #Bakeruntz #Baiona Frantziak armak hartzea egiaztatu behar dute. Hori egitean, Baionara itzuliko dira @berria\nArmategi bakoitzean hogei ikuskatzaile daude. Beren ardura da, zain egotea Frantziako autoritateak iritsi arte.\n#Bakeruntz #Baiona Prozesuak bake justu eta iraunkor baten alde segituko duela espero Berhokoirigoinek. "Armagabetzea ez da bakea" @berria\n#Bakeruntz #Baiona Berhokoirigoin ari da orain euskaraz. Lokalizazioak ematearekin helburu nagusia bete da. "Baina ez guzia" @berria\n#Bakeruntz #Baiona Tubiana: "Oraingoz dena ongi doa. Pentsatzen dugu gune anitzetara jadanik iritsi dela polizia"\n#Bakeruntz #Baiona Etxegarairen presentzia goraipatu dute. "Prozesu honen garrantzia ulertu du" @berria\n#Bakeruntz #Baiona 120 arma, 3 tona lehergailu eta material andana zegoen armategietan. 172 ikuskatzailek parte hartu dute @berria\nOraintxe jakinarazi du Tubianak zortzi direla armategiak, eta ez hamabi, hasieran batean esan duten bezala.\nTubiana hasi da hizketan, frantsesez.\nArgazkilariak erretiratzen ari dira, eta laster hasiko da prentsaurrekoa.\n#Bakeruntz #Baiona argazkilariak bata bestearen gainean Bakegileak argazkitan hartzeko @berria pic.twitter.com/qlhndfwHVy\nUrkulluk prentsaurrekoa emango du 13:15ean. Donostian izango da, lehendakaritzaren egoitzan.\nHasi da bakegileen agerraldia: Tubiana, Berhokoirigoin. Eta Good eta Zuppi Elizakoak. Aurkezle, Funosas (Bake Bidea)@berria #bakeruntz\n#Bakeruntz #Baiona Anaiz Funosasek hartuko du hitza. Argazkilari asko dago, lehenik argazkiak hartzen utziko dituzte @berria\nEgun gogorrak izan dira azkeneko hauek. Anais Funosas neke aurpegiarekin agertu da, baina irribartsu.\n#Bakeruntz #Baiona hastera doa @berria pic.twitter.com/uUOFfJCloc\n#Bakeruntz #Baiona kazetariz lepo euskal museoa @berria pic.twitter.com/6B4AnBRMTB\n#Bakeruntz #Baiona Hemen eginen dute berehala prentsaurrekoa Bakegileek @berria pic.twitter.com/KWwV2nrFEo\nUrkullu eta Barkos falta dira Baionan.\nBaionako Euskal Museoan aurki 'bakearen artisauak' mintzo. Txiki geratu da prentsa aretoa.@berria #bakeruntz #baiona\nLaster da hastekota Bakearen Artisauen prentsaurrekoa. Haien lana amaitu dute, eta iduriz, ongo atera da guztia.\n#Bakeruntz #Baiona iduriz ez du moziorik bozkatuko Euskal Elkargoak desarmatzeaz @berria\n— Nora Arbelbide (@noraarbelbide) 2017(e)ko apirilak 8\nEtxegaraik agerraldi instituzionalean egindako adierazpena. @berria #bakeruntz #baiona pic.twitter.com/XakINes1vo\n#Bakeruntz #Baiona euskal erakustoki kanpoan jende andana. 10:30etan Baearen Artisauen prentsaurrekoa @berria pic.twitter.com/sl55MRYf9a\nBideoa igorri digute Bakearen Artisauek, Txetx Etxeberrik nazioarteko egiaztatzaileei lokalizazioen berri eman dien unearekin. Argazkiak ere badira.\nArnaldo Otegik (EH Bildu) eta Anita Lopepek (EH Bai) adierazpenak egingo dituzte 11:15ean, Baionako Euskal Museoan.@berria #bakeruntz\n#Bakeruntz #Baiona Uxue Barkos eta Iñigo Urkulluren irudia falta zuen goizeko agerraldiak. Bakarrik utzi dute Etxegarai @berria\nJendea hasi da iristen Baionara. Milaka izango dira. Eguzkia Baionan.@berria #bakeruntz #baiona\nZer ba Elizako ordezkari Good+Zuppi agerraldian?\n-Good: I.Irlandan lan handia egina\n-Zuppi: Vatikanoaren gaiotako kide nagusietakoa@berria\nXaho kaian dira Euskal Irratiak, zuzeneko kontaketa egiten ari dira, eta BERRIAren bidez entzun daiteke.\nEgun historikoan Urkullu eta Barkos ez dira izan agerraldi instituzionalean, eta euskararik ez (Etxegarai ez daki)@berria #bakeruntz\nArratsaldean da gizarte zibilaren juntadizo nagusia Baionan, 15:00etan. Nolanahi ere, informatiboki indartsua goiza ari da izaten. Desarmea amaitu da, eta bakearen artisauak pozik ikus daitezke. Agerraldia egingo dute 10:30ean.\nFrantziako Poliziaren esku daude armategien lokalizazioak —zortzi dira batzuen arabera, eta 12 beste batzuen esanetan—. Hainbat iturriren arabera, hainbat militante goizean gozietik zulo horietan daude. Poliziak esku hartu beharko du.\n#Bakeruntz #Baiona pozik eta lasai ageri dira Bakegileak. Badirudi dena aurreikusi bezala doala oraingoz @berria\nBerantagatik barkamenak eskatu ditu Etxegaraik eta segidan hasi dira aurrekontua aipatzen. Mementoko moziorik ez @berria #bakeruntz #baiona\nBere izen propioan aritu dela eta ez udala eZ elkargokoarenean dio Etxegaraik baina sentitu duela "pixka" bat hala dela halere #bakeruntz\nEtxegarai elkargoko osoko bilkuran azalpenak ematen #baiona #bakeruntz pic.twitter.com/ZtIuQ7Ne8A\nArmategiak zortzi dira hainbat iturriren arabera, eta ez hamabi. Denbora beharko da guztia argitzeko.\nFrantziaren esku daude dagoeneko armak, ez daude ez ETAren esku, ez gizarte zibilaren esku eta ezta nazioarteko egiaztatzaileen esku ere. Orain, bakearen artisauen prentsaurrekoa egongo da, xehetasun gehiago ematea espero da han. 10:30ean izango da, eta BERRIA hura ere zuzenean ematen saiatuko da.\n#Bakeruntz #Baiona Nazioarteko egiaztatzaileen hitzetan, #ETA armagabetua da @berria\n#Bakeruntz #Baiona Jean Noel Etxeberrik eman die armen lokalizazioa nazioarteko egiaztatzaileei. Frantziako poliziak ditu orain @berria\nBukatu da Baionako herriko etxeko agerraldi instituzionala.@berria #bakeruntz #baiona\nManikkalingam: "Armategien kokapenen informazioa Frantziako autoritateen esku utzi dugu berehala"@berria #bakeruntz #baiona\nManikkalingam: "Guk gizarte zibilaren partetik armategien kokapenaren berri jaso dugu gaur"@berria #bakeruntz #baiona\nManikkalingam: "Pauso historiko honek elkarbizitza sendotzen lagunduko du"@berria #bakeruntz #baiona\nManikkalingam: "Urkulluk urte hauetan eman digun babesa ere eskertzen dugu"@berria #bakeruntz #baiona\nUrkulluri eskerrak eman dizkio, izena aipatuta.\nManikkalingam #Baiona: "ETxegarairen eskutik jaso du egiaztatzaile batzodeak ETAren armei buruzko informazioa, eta Frantziaren esku uzti du"\n— Berria.eus (@berria) 2017(e)ko apirilak 8\n"Armagabetxea eginda dago". orain, Frantziaren esku dago arma horiekin zer egiten duen. Lekukoak izan dira informazio pasatze horretan.\nArmagabetzerako urratsen errepasoa egiten ari da. Azpimarratu du, Jaurlaritzaren eta Nafarroako gobernuaren babesa izan duela armagabetzea amaieraraino eramateko. "Frantziako Poliziaren esku dago informazio hori jada".\nManikkalingam #Baiona: "Gaur esan genezake ETAk bere kontrolpean zituen armak entregatu dituela"\nManikkalingam: "ETAren su-etena izan zen armagabetzerako lehen urratsa; eta guk lanean jarraitu genuen behin betiko armagabetzea lortzeko"\nManikkalingam #Baiona: "Azken urteetan egiaztatzaile batzordeak lan egin du euskal instituzioekin"\nAgiria irakurtzen ari da orain. Inglesez eta gazteleraz egingo du: "Zoritxarrez, edo zuen zorionerako, ez dut euskaraz irakurriko"\nManikkalingam #Baiona: "Instituzioek babesa eman diote prozesu honi; sinesten du urrats hau garrantzitsua dela euskal gizartearentzat"\nMnaikkalingam: "Gaur historia luzeenako bat duen erakunde armatua armagabetzera gaz"\nEuskaraz hasi da Ram Manikkalingam Nazioarteko Egiaztatzaileen Batzordeko koordinatzailea. Badaki non dagoen.\nEz duta kazetarien galderari onartuko.\nJean Rene Etxegarai Baionako alkate eta Euskal Elkargoko presidentea hasi da hizketan #Baiona-n #Bakeruntz\nBaionako agerraldia hasi da. Sei gizonezko agertokian.\n'Bakearen artisauek' prentsaurrekoa eskainiko dute 10:30ean, Euskal Museoan.@berria #bakeruntz #baiona\n08:53. Oraindik ez da hasi Baionako herriko etxeko agerraldi instituzionala. 08:45erako iragarri zuten.@berria #bakeruntz #baiona\n11:15ean prentsaurrekoa emango du Arnaldo Otegik, Baionan. Ordurako lanak amaituta leudeke.\nBaionako herriko etxeko antzokian kazetariak zain.@berria #bakeruntz #baiona pic.twitter.com/f0X0N8H89C\n#Bakeruntz #Baiona Agerraldia noiz hasiko zain. Kazetari andana antzokian. 220 akreditaziotik gora banatu dituzte gaurko @berria pic.twitter.com/6AUPP4uLLs\nMikrofonoak prestatzen ari dira Herriko Etxean, BERRIAko lau kazerati bertan dira. Zuzenean ari gara ematen.\n"Terrorismoaren kontrako iturriek" baieztatu diote Efe berri agentziari. Kokagune guztiak Pirineo Atlantikoen departamentuan daude iturri horren arabera.\nBERRIAk egiaztatu du AFPk esandakoa. 12 kokalekuren berri eman diote dagoeneko Frantziako Poliziari. ETAren armak Frantziaren esku dira, beraz. Gizarte zibilak egina du bere lana.\n.@berria #Bakeruntz #Baiona Pupitre bat Baionako antzokiko eszenatokian. Hemen izanen da Bakegile, egiaztatzaile eta nazioartekoen agerraldia @berria pic.twitter.com/GcNAcCdmJx\nAFPren arabera, 12 dira armategiak. Haien koordenak Frantziako Poliziaren esku leudeke dagoeneko.\nBERRIAk hartu du lekua.\nBaionako herriko etxeko antzokian izango da agerraldi instituzionala. Bertan gara. @berria #baiona #bakeruntz pic.twitter.com/XeXKPgxbDw\n09:00etatik aurrera @euskalirratiak-en irratsaio berezia entzungai izango da BERRIAren webgunean\nHerriko Etxean 8:45ean dira prentsaurrekoa ematekotan. Ordu honetan ziren irekitzekoak ateak, kazetari piloa dago zain, eta lanak izango dira toki ona hartzeko. Ikusimina ikaragarria da Baionan.\nHodei Iruretagoiena lankidea ere Baionan da. Gaur, BERRIAk talde zabala du han, xehetasun guztiak jasotzeko.\nEgunon #Baiona #bakeruntz pic.twitter.com/fGRxmj47Ev\nGaurkoa historiako mugarri bat dela dio Colette Capdevielle diputatuak ere. Bakearen artisauekin bat egin du.\n#PourLaPaix #Bakeruntz faisons en sorte que le #Paysbasque tourne enfin une page de son histoire https://t.co/yr2fdPl8WS\n— Colette Capdevielle (@c_capdevielle) 2017(e)ko apirilak 8\nLuhuson (Lapurdi) eginiko armagabetze operazioaren ostean jakin ziren datuen arabera, ETAren armategiaren %85 dago biltzeko. Orduan, ETAren "desarmatzearen abiatzea" erabaki zutela zioten, eta "ETAk zigilupean jarri armamentuaren %15, guti-gorabehera".\nLe Monde-k ere hala dio, Luhuson atzemandakoen halako zortzi utziko dituztela gaur Frantziako autoritateen esku.\n#Bakeruntz #Baiona Goiz hasi da eguna Baionan. San Andres plazan arratsaldeko ekitaldia prestatzen hasiak dira @berria pic.twitter.com/ARWIVe3e4a\nEuskadi Irratian esan berri dute espero zela dozenaka herritar militante mobilizatzea goizaldean armak dauden lekuetara. Xehetasun gehiago ekitaldi instituzionalean emango dituzte.\nBBC Erresuma Batuko telebista katearen bitartez eman zuen ETAk atzo bere erabakia. Hiru gakotan labubildu daiteke:\n1.- "Ibilbide gogorra eta zaila izan da".\n2.- "Euskal Herriaren alde egiteko hartu genituen armak eta Euskal Herriaren esku utzi ditugu orain".\n3.- "Baionako hirian bilduko diren milaka eta milaka herritarrak dira aurrerabidean segitzeko berme bakarra".\n"ETA ez da gehiago erakunde armatua"\nMixel Berhokoirigoinek atzo ETAren agiriaren berri izan ostean berretsi zuen ETAk eman dituela bere arma guztiak. Eragileek begi onez hartu dute erabakia.\nJokin Sagarzazuk gaur BERRIAn argitaratu duenez, pentsatzekoa da lehen orduetan izango direla "armagabetze operazioak", eta, beraz, Baionako agerraldi instituzionalaren aurretik egotea abian.\nAsteazkenean Etxegarai, Urkullu eta Barkos egiaztatzaileekin bildu ziren Arkautin (Araba). Gaur, ordea, Urkullu eta Barkos ez dira espero Baionako herriko etxeko ekitaldian.\nArmagabetzeak babes zabala jaso du azken asteetan, eta oinarri horrekin gauzatuko da gaur Baionan.\nHerriko etxean, hitzordua\nNazioarteko egiaztzaileek 08:45erako deitu dituzte komunikabideak gaur goizean Baionako herriko etxean. Hori izango da gaur goizerako espero zen erakundeen, egiaztatzaileen eta bakearen artisuen ekitaldi instituzionala. Jean Rene Etxegarai Euskal Elkargoko lehendakaria han izango da. Urkullu eta Barkosen asmoa da ondoren egitea beste agerraldi bat, Donostian.\nFrantziako Gobernua, gustura


Igandetako lanaldien eztabaidak hautetsiak zatitzen ditu | Economia | KAZETA\nIgandetako lanaldien eztabaidak hautetsiak zatitzen ditu\nEuskal Elkargoaren kontseiluak saltegiak igandetan idekitzeari buruzko erabakia hartu behar du urtero. Abenduaren 14ko bilkuran hautetsien arteko iritzi ezberdinak agerian gelditu ziren beste behin.\nSaltegiek urtean hamabi igandez idekitzen ahal dituzte haien ateak. © Isabelle Miquelestorena\nHazkunde, aktibitate eta aukera ekonomikoen berdintasunerako 2015eko legeak komertzio ttipiak eta merkatalgune handiak igandetan idekitzea permititzen du. 2020an idekitzera baimenduriko lehen bost igandeak auzapezen ahalmen berezia dira. Gaineratekoak, urtean hamabi baino gutiago, herrien arteko establezimendu publikoek (EPCI) finkatu behar dituzte abenduaren 31 aitzin. Oroitarazi behar da, igandetan borondatea duten langileek soilik egiten ahal dutela lan.\nTestuinguru honetan, Jean-Rene Etchegaray Euskal Elkargoko lehendakariak gaia bozketara eraman zuen instituzioak abenduaren 14an egindako kontseilura. Zehazki, 2020 urterako langileek igandeko pausa bertan behera gelditzeko eskaerei buruzko erabakia zen hartu beharrekoa. “Beti bezala, zatitzen duen gai bat”, erran zuen lehendakariak eztabaida hasi aitzin.\nDeliberazioaren taula laburtuan Baiona, Biarritz, Angelu, Donibane Lohizune eta Urruña ageri dira. Saltegi mota ezberdinak zerrendatuak dira, merkatalgune handiak, pastizategiak edota beste gisako saltegi ttipiak. Igandeak uda sasoian eta urte hondarreko ospakizunen karietara kokatzen dira. Herriko Etxeek uztaileko eta agorrileko igandeei hartzeko joera dutenez, Euskal Elkargoak abendukoak erabakitzen ditu ia osoki.\nZatiketa islatzen duen bozketa\nBozketa aitzin, Bokaleko Marie-Jose Espiaubek igandetan lan egiteko kontrako argudioak ekarri zituen gogora. “Nik ez dut onartzen langile boluntarioaren ideia hori, hau ez da egia. Igandetan Ikean lan egin behar duen eta bi haur dituen emazte gazte bat ezagutzen dut. Beraz, 67 euro galtzeko lan egiten du! Familia suntsitua da”, protesta egin zuen Bokaleko hautetsiak. “Burasoek geroz eta denbora gutiago pasatzen dute haien haurrekin. Familiek paseatzen pasa beharko lukete denbora, igandetan saltegietara joan beharrean”, jarraitu zuen.\nPhilippe Aramendi urruñarrak bide beretik jo zuen. “Herri kontseiluan presentatu nuen ikerketa batek erakusten du igandetan lan egiten dutenek kontratu prekarioa dutela, eta partikularki, denbora erdiz diren emazte langileek. Ene burua egiazko borondateaz edo behartuaz galdekatzen dut, igandetan lan egitea ez baita plazer bat. Hilabete bukaerara iristeko ez da igandetan lan egin behar, egiazko lansari politika bat behar da”, erran zuen hautetsi abertzaleak.\nOrotara 190 hautetsik zuten botoa emateko aukera eta horietarik 98k egin zuten alde, 64k kontra, 20 abstentzio izan ziren. Zortzik ez zuten bozkatu. Konparazio gisa, 2018ko abenduaren 15ean deliberazio berdinak aldeko 126 boto jaso zituen, 69 kontra eta 15 abstentzio. Orduan, hautetsi bakarrak egin zion uko bozkatzeari.


seguridad clinica | OSI EZKERRALDEA ENKARTERRI CRUCES\nInicio Etiquetas Seguridad clinica\nEtiqueta: seguridad clinica\nBPSO egiaztagiriak emateko ekitaldia\nGabinete de Comunicación OSI EEC - 22/03/2022 0\nGaur goizean, ESIko Zuzendaritza Kudeatzailea eta Erizaintzako Zuzendaritza bertan zirela, Ospitaleko ekitaldi-aretoan BPSO ezarpen-unitateei akreditazioak emateko ekitaldia egin da, eta pertsona bakarreko akreditazioak banatu...\nGabinete de Comunicación OSI EEC - 09/03/2022 0\nEuskalduna Jauregian egindako ekitaldi batean, Gotzone Sagardui Osasuneko sailburua bertan zela, Ezkerralde-Enkarterri-Gurutzetako ESIak zaintza-bikaintasunarekin konprometitutako zentro gisa egiaztatu dute (BPSO proiektua), ebidentzia onenean oinarritutako...\n12 hilabete, 12 causas. Martxoa – Mina\nGabinete de Comunicación OSI EEC - 01/03/2022 0\nOraingoan, arreta berezia jarriko diogu minaren detekzioari ospitaleratzean edo kontsultan, egoera klinikoa aldatzean eta tratamendu baten aurretik, bitartean eta ondoren. Zerbait partekatzen badugu, pazienteenganako ikuspegia...\n12 hilabete, 12 kausa\nGabinete de Comunicación OSI EEC - 09/02/2022 0\nDuela 3 urte, eskura dugun ebidentziarik onenean oinarritutako zainketak hobetzera zuzendutako proiektu korporatibo bati ekin genion. BPSO proiektua zen.Proiektu konplexua, zeharkakoa eta ahaleginak batzera...\nTopaketa Euskadiko ESI-etako BPSO proiektuko buruen artean\nGabinete de Comunicación OSI EEC - 03/12/2021 0\nPasa den azaroan, BPSO proiektuko buruen topaketa egin genuen Bizkaiko Osasun Mentaleko Sareak Bilbon duen egoitzan. Osakidetzako hostak antolatu zuen topaketa. Donostialdeko, Debabarreneko, Goierri-Urola...\nGabinete de Comunicación OSI EEC - 30/11/2021 0\nPrestakuntzaren bidez eremu kirurgikoan segurtasunaren kultura sustatzea Osakidetzaren 2017-2020ko erronkak eta proiektu estrategikoak dokumentuan jasotako ekintza-ildoek ezartzen dituzten konpromisoetako bat da. EEGko ESIan, ildo horretan...\nOsakidetzaren host-aren BPSO proiektuaren araberako auditoretza ESI-an\nGabinete de Comunicación OSI EEC - 14/07/2021 0\nPasa den maiatzean Osakidetzaren Hostaren BPSO proiektuaren araberako auditoretza egin zuten gure ESIan. Proiektu horrek helburutzat du ebidentzian oinarritutako praktika zainketen eremuan sustatzea. Sarbide...\nGabinete de Comunicación OSI EEC - 25/06/2021 0\nOspitalean gertatzen diren erorikoak arazo oso handia dira pazientearen segurtasunerako, morbimortatilate handiagatik, ospitalizazioak luzatzeagatik, pronostiko-konplikazioengatik, etab. Zenbatespenen arabera, ospitaleratutako pazienteen erorikoen intzidentzia % 2,2...


Andaluziak Elikagaien Segurtasun eta Kalitate Agentziaren sorrera prestatzen ari da | Consumer\nAndaluziak Elikagaien Segurtasun eta Kalitate Agentziaren sorrera prestatzen ari da\nErakunde honen helburu nagusietako bat kontsumitzaileei elikagaien segurtasuna bermatzea, informazio zorrotza ematea eta giza kontsumorako produktuak egiten parte hartzen duten sektore guztien parte-hartzea bermatzea da. Gainera, Agentziari “osasun publikoko krisi baten aurrean jarduteko gai den” batzorde zientifiko espezializatua ematea aurreikusi da, Francisco Vallejo Andaluziako Osasun sailburuak adierazi duenez.\n“Erakunde autonomikoak izaera betearazlea izango du, ez soilik aholku-emailea”, dio Vallejok. Gai hori eta beste gai batzuk eztabaidatuko dira Sevillan Elikagaien Komunikazioari eta Segurtasunari buruzko I. Jardunaldietan, The Ecotimes egunkariak adierazi duenez.\nagentzia elikagaien kalitate elikagaien segurtasuna


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Linea Automatizatuen Eroapena eta Mantentze Lanak (Modulua)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Wrigley Field - Wikipedia, entziklopedia askea.\nInaugurazioa 1914ko apirilaren 23a\nChicago Whales (en) 1914 - 1915\nChicago Cubs 1916\nChicago Tigers (en) 1920 - 1920\nHammond Pros (en) 1920 - 1926\nChicago Bears 1921 - 1970\nArizona Cardinals 1931 - 1939\nWrigley Field AEBtako Illinois estatuko Chicago hirian dagoen beisbol estadio bat da. 1916tik MLB ligako Chicago Cubs taldearen jokalekua da.\nLake View izeneko auzogunean kokatua dago, Haizeen Hiria deritzonean.\nBere ateak 1914an ireki zituen Weeghman Park izenarekin, 1920 arte izan zuen izena. Urte horretan bere izena Cubs Parkera aldatu zuen, 1926 arte mantendu zuena. Azken urte honetan hartu zuen bere egungo izena, mitiko bihurtu duena.\n1932an Babe Ruth "Bambino"ak harmailetara apuntatu zuen jaurtiketa baten aurretik eta jarraian, haraxe bertara jaurti zuen bola.\nEstadioa erraz identifika daiteke lorategietan dituen landare igokarien ondorioz, baita homearen atzean dagoen adreilu zarba bategatik ere. Bertako belarra belar naturala da eta 41.118 ikuslerentzako edukiera du.\nNFLko Chicago Bears taldeak ere han jokatu zituen bere etxeko partidak 1921 eta 1970 bitartean.\nWrigley Field. Chicago Cubs taldearen webgunea (Ingelesez)


Iñaki Osa Goikoetxea: "Etxean entrenatu izan dut eta gogorra eta zaila izan da forma mantentzea" - Zumaia - Baleike.eus\nIñaki Osa Goikoetxea: "Etxean entrenatu izan dut eta gogorra eta zaila izan da forma mantentzea"\nIzaro Altzibar 2020-05-08 11:32\nPasaden larunbatetik aurrera kirolari profesionalek ordutegi gabe entrenatu dezakete kanpoaldean, maiztasun mugarik gabe. Igor Osa Goikoetxea zestapunta jokalariak bere ikuspuntua azaldu du elkarrizketa honetan.\nNola aldatu da zure entrenamendua egun hauetan?\nOrain arte etxean entrenatu izan dut, eta esan beharra dut nahiko gogorra eta zaila izan dela forma mantentzea. Orain, kalean entrenatu dezakedanez, askoz ere hobeto nago. Korrika edo bizikleta egiten dut oro har, fondoa lantzeko, baina surfeatzera ere joan izan naiz. Frontoietara itzultzen garenean teknika landuko dut. Ordutegi askea dudan arren, egia da orain arte arratsaldeko 20:00etatik 22:00etara entrenatu dudala, umeekin lanpetuta egon izan naizelako, baina aurrerantzean zertxobait lehenago entrenatzea espero dut.\nKirolari profesionala zarela baieztatzen duen agiririk eramaten duzu entrenatzean?\nBai, Kirol Kontseilu Gorenak agiri bat gutun bat bidali zidan, nire entrenamenduak ordu eta maiztasun muga gabe burutu ditzazkedala frogatzeko. Sakelakoan eramaten dut agiri hori entrenamenduetan nortasun agiriarekin batera, udaltzaingoak geratuz gero.\nUste duzu jendeari ondo iruditzen zaiola neurri hau?\nNik uste dut ezetz. Guztiok pertsonak garen heinean berdinak gara, eta kirola ez da garrantzitsuena orain, jende gehiago ez kutsatzea baizik. Horrek baldintzatuko du normaltasunera itzulera eta batzuei baimenak ematen hasten badira, kutsatuak ugarituko dira, eta atzerapauso bat izan daiteke.\nNola eragiten zaitu entrenatzeko askatasunak?\nGoizeko eta arratsaldeko entrenamendua egitea nahikoa iruditzen zait, federatuek bezala, bi entrenamendurekin, topera jarri zaitezke. Neuk ere egunean behin entrenatzen dut, bakarrik.


Emakumezkoen seniorrak ez dira finalean egongo | El Diario Vasco\nZarautzEmakumezkoen seniorrak ez dira finalean egongo\nMartes, 14 mayo 2019, 00:09\nAsteburuko berri txarrak emakumezkoen senior taldetik datoz. Beñat Jauregiren neskak larunbatean finalerdien itzulerako partida jokatzen zuten. Donostiko Alde Zaharraren etxean 5 puntuz galdu zuten 46-41 eta finalera sailkatzeko 6 edo puntu gehiagoz irabazi behar zuten. Finalera sailkatzeak bazuen beste sari, bi finalistak mailaz igotzen bait ziren.\nLehen laurdenean gureak ez ziren batere ondo atera eta 10-13 galtzen hasi ziren. Dena den, bigarren laurdenaren hasieran taldearen minuturik onenei esker 21-13 jarri ziren. Hortik aurrera Beñat Jauregiren neskak partida guztian aurretik joan ziren, baina abantaila handiena ez zen 9 puntukoa baino izan. Tarte txikia kanporaketa ixteko; 3 minutun faltan 0-7 partziala jaso zuten zarauztarrak eta 43-42 hurbildu ziren donostiarrak. Etxekoak 47-42 jartzea lortu zuten, baina donostiarren azken saskiratzeari esker finalerako txartela beraientzat izan da.\nEz da amaiera atsegina izan Beñat Jauregiren taldearentzat. Denboraldian zehar bikain aritu arren, bi partida bakarrik galduz, ezin izan dute merezitako amaiera jaso.


Durangon gertatutako eraso matxista salatu du Itaiak - Durango - Anboto.org\nDurangon gertatutako eraso matxista salatu du Itaiak\nAnboto 2022-06-20 21:45\nJoan zen asteburuan publiko egin zenez, Durangoko negozio baten jabea atxilotu dute langile bati sexu erasoa egitea eta diru truke haurdun gelditzeko eskatzea leporatuta. Salaketa horren aurrean, gertatutakoa gaitzesteko elkarretaratzea egin dute Ezkurdin.\nAsteburuan publiko egin zenez, Durangon eta Portugaleten negozioak dituen gizonezkoarekin batera haren emaztea atxilotu zuten langilearen eskubideak urratzea leporatuta. Langileak salatu zuen kontratu barik lanean zebilela. Gainera, langile horri sexu erasoa egitea egotzi diote gizonari. Biktimak salatu du harekin haur bat edukitzeko eskatu ziola gizonak, diru truke.\nSalaketa horren aurrean, Itaiak elkarretaratzea egin du gaur, 19:00etan Ezkurdin. "Kasu honek agerian uzten ditu berriz ere emakume langileon bizitzak ezaugarritzen dituen egiturazko pobrezia eta indarkeria", azaldu dute mobilizazioan. Gaineratu dutenez, "indarkeria matxistari eta orokorrean genero problematikari erantzutea urgentziazko auzia da".\nAnboto eka 19 Durango\nDurangon eta Portugaleten negozioak dituen gizonezkoarekin batera, haren emaztea atxilotu dute langilearen eskubideak urratzea leporatuta. Gainera,...


San Tomas eguneko baserritar jantzien I. lehiaketa\nArgitaratua: 11 Abendua 2017\n2017ko San Tomas egunean (abenduak 21, osteguna) Donostia/San Sebastián Festak eta GERO AXULAR dantza-taldeak elkarlanean, San Tomas eguneko baserritar jantzien lehiaketaren lehen edizioa antolatu dute Gipuzkoa Plazan.\nEguna: abenduak 21, osteguna\nTokia: Gipuzkoa Plazan, GEROren saltokiaren aurrean\nLehiaketaren helburua da baserritarrek lanerako zein egun berezietan ekitaldietara joan edo kalera jaisteko erabiltzen zituzten jantzien edertasuna eta aniztasuna erakustea, eta herritarrak animatzea egunpasa ederra egin dezaten jantzi horiek soinean dituztela, betiere, jatorrizko diseinuak eta erabilerak arretaz eta begirunez zainduta.\nEra berean, tradiziotik datorkigun ondarea berreskuratu eta aldarrikatu ere egin nahi da, gogoraraziz jantzi tradizional horiek Euskal Herri osoko eta, bereziki, Donostiako eta donostiarren historiaren eta identitate kulturalaren ikurretako bat ere badirela.\nLehiaketan parte hartzeko aurrez izena eman beharko da aurrez dela internet bidez, dela lehiaketaren aurretik, Gipuzkoa Plazan bertan. Adituen epaimahai batek erabakiko du zein diren saria eskuratuko duten lehiakideak.\nHauek dira kontuan hartuko diren alderdiak: jantziaren diseinua, materialak, oinetakoak, osagarriak… Bereziki hartuko da aintzat jantziaren egokitasuna, hau da, San Tomas eta antzeko jaietan tradizioz eraman izan diren jantziekin bat etortzea.\nLehiaketa eguerdiko 12:00-13:15 bitartean egingo da Gipuzkoa Plazan (parte-hartzaileak lehiaketa hasi baino 10 minutu lehenago egon beharko dira bertan). Eta sari-banaketa 13:45ean egingo da. Ekitaldiaren aurkezlea Anjel Alkain komunikatzaile ezaguna izango da.\nJarraian, lehiaketan parte hartzeko informazio osagarria emango dizuegu. Horrez gain, lehiaketaren oinarriak eta izena emateko inprimakia aurkituko dituzue:\nAzkenik, eskerrak eman nahi dizkiegu gure babesle guztiei: Almacenes la Bretxa, Aquarium, Art Estilistas, Asun Domínguez, Casa Múgica, Donostiako Udala, Etxeberria Sagardotegia, Garikano zapatadenda, Eder Centro de Labores, El Diario Vasco, El Txuri, Embutidos Fernández, Eskulanen Etxea, Estrada alpargata-denda, Idoia Odriozola, IPAR, arte grafikoen tailerra, Josi 'ta Josi, Kilo Gran Vía, Kiloka, La Bretxa, La Tienda del Bordado, Mercería La Rueca, Muchas Telas, Real Sociedad Fundazioa, San Sebastián Shops, The Good Cider of San Sebastian.


Zentsura, Victor Alexandre. | Stop, Telebista\n« Pascual Serranorekin elkarrizketa Garan\nIrudien manipulazioa albistegietan: Tripoli hartzea (RT) »\nZentsura, Victor Alexandre.\nEz dira desberdinak Kataluniako komunikabideek duten egoera eta herrialdea sartua den kale itsua. «Orain ari da irteten Francok prestatu zuen guztia. Orain ari dira jorratzen hark marrazturiko jarduera ildoak». Esaldi hori ez da nirea. Joan Brossa poeta eta antzerkigileak esan zidan, 1998ko urriaren 7an, hil baino bi hilabete lehenago, eta nire Yo no soy español (Ni ez naiz espainola) liburuaren amaieran jarri nuen, iragarlea iruditu baitzitzaidan. Hala, bada, hamahiru urteren buruan, Kataluniaren autogobernurako ateak itxita daude, oraindik ere. Baina, horrez gainera, argi geratu da Espainiaren arbuio erraietakoa, nire herrialdearen eskubide nazionalak direla-eta, hala nola arbuiatu zuten bere garaian Euskadin Juan Jose Ibarretxeren ahalegin herabea. Errealitatetik ezinago bazterrean bizi beharra dago ez ohartzeko zeharo espainoldu dela Katalunia, hiruko gobernuaren zazpi urteko aldiaren ondorioz —CiUk orain hurrengo hauteskundeetan garaitu izana, berriz, aurkariaren demerituari zor zaio norbere merituei bainoago—; eta horrek erakusten du, ezinago garden, herri baten kolonizazioan eginkizun erabakigarria duela hango klase buruzagien arteko kolaborazionismoak. Eta Kataluniako klase buruzagiak oso kolaborazionistak dira; oinarri-oinarrian, bizitzak hainbat botere gunetan jarrarazi dituen pertsonek inolako eskrupulorik gabe umiliatu ohi dutelako beren herrialdea, norberaren edo taldearen onuraren baten truke. Halako konturik, baina, ezin esan liteke.\nEta zergatik ez?, pentsatuko du norbaitek. Ba al da zentsurarik, gaur egun, Katalunian? Ba al da adierazpen askatasuna mugatzen duen arau ikusezinik? Bada, erantzuna baiezkoa da. Ez alor guztietan, jakina, baina zentsura existitzen da. Batik bat gobernuaren komunikabideetan. Euskal Herrian ere, ETB Alderdi Sozialistaren esku dagoenetik ETB espainoldu egin dela eta, beste horrenbeste gertatzen da. Besterik da arlo pribatua, zeinean salbuespenak baitaude, hala katalanen nola euskaldunen artean, eta BERRIA da horren erakusgarri bat. Baina komunikabide publikoetan, eguneroko ogia da zentsura, denik eta sotilena izanda ere. Hitzaren zentsura dago, pentsamenduaren zentsura dago, eta ahots deseroso eta intsumisoen zentsura dago, horien guztien baturak autozentsura ekar dezan emaitza gisa, horixe izaki zentsura formarik makurrena, eta pentsamendu eta mintzaira politikoki zuzenak ditu adierazpide. Disidenteak berak ere bere burua zentsuratzen badu, nork identifikatu ahalko du zentsuratzailea?\nEsan daiteke gaur egungo zentsurak garro itxuraz atseginak dituela, eta, horien kontra —horrexegatik, hain zuzen ere—, ez dugu inolako babes mekanismorik aktibatzen. Egia da nahikoa dugula jakitea zer kapital eta zer ideologia politiko dagoen irrati edo telebista kate baten nahiz egunkari handi baten atzean —erredaktore katalanak edo euskaldunak edukiagatik, hispanozentrikoa izan baitaiteke—, igartzeko zein ikuspegitatik jorratuko dituen zenbait albiste. Hori, ordea, izozmendiaren erpina baino ez da, edo errealitatea sinplifikatzea. Honetan dago benetako amarrua: hain gabiltza lanpetuta kontrolatu nahian zein komunikabidek ez duen esan ez dakit zer, non ez baikara konturatzen esan duen hark zer-nola esan duen. Izan ere, %90etan, manipulazioak ez dio erasaten esan den zer horri, baizik eta zer-nola-ri.\nHala ere, ongi bereizi beharko litzateke zer den albiste bat eta zer den iritzi bat, jende askok nahasi egiten baititu; izan ere, manipulazioa ez da gertatzen iritzi batean, itxura batean emango lukeenez, baizik eta albiste batean. Iritzi batek, azken batean —denik eta polemikoena edo bitxiena izanda ere—, egile bat baitu, eta hura da haren erantzule, eta, hari aurka egiteko, urruntze osagaiak erabili ahal dituzte irakurleek, entzuleek edo ikusleek. Albiste bati dagokionez, ez. Egia da egunkari bateko edo irrati kate bateko erredaktoreak izenpetu egiten duela bere lana, kolaboratzaile batek bere iritzia ematen duenean bezalaxe. Alde bat badago, ordea: erredaktorearen lana —albistea— ez baitugu jasotzen egintza bati buruzko ikuspegi pertsonal gisa, baizik eta albiste komunikabide baten ikuspegi ustez neutro gisa. Ulertzeko moduan esanda: albisteak irakurtzen edo entzuten ditugunean, ez ditugu hautematen haiek erredaktatu dituenaren izen-abizenak, albiste agentzietan albistea iturrian bertan landu duten kazetariek ere bai baitituzte izen-abizenak. Eta, hara non, hain zuzen ere, angelu horrexetatik sartzen diguten golik gehien. Horixe ikusten dugu, esate baterako, nazionalista hitzaren erabileran, zeina indar katalanistak edo baskistak definitzeko erabiltzen baitute, baina sekula ez espainolistak: besteak beste, PP, PSOE, UPN edo UPDkoak. Hala, bere burua nazional-espainoltzat ez daukan oro nazionalista delako ideia hedaraziz, behin eta berriro, taldearen inkontzientea manipulatzea lortzen da, taldeari onarrarazteraino nazionalismoa dela Kataluniaren edo Euskal Herriaren eskubide nazionalak eskatzea, eta, aldiz, egintza natural bat dela Espainiako Nazioa inposatzea. Bestela esanda: nork bere burua katalantzat edo euskalduntzat edukitzea nazionalismoaren sinonimo da, besterik gabe; nork bere burua espainoltzat edukitzea, ordea, normaltasunaren sinonimo. Hortik aurrera dena da zilegi, pentsamolde halakoa buru-jate sakon bezain misteriotsu batetik baitator, eta, hain zuzen ere, hautematen ez dugulako, gatibu ez ezik, hedatzaile eraginkor bihurtzen gaitu. Eta makurrena da, lehen ere esana dugunez, ez direla Espainiako komunikabideak gure gogoen manipulatzaile nagusiak, baizik eta komunikabide publiko katalanak eta euskaldunak.\n(Victor Alexandre kazetaria eta idazlea da)\nExplore posts in the same categories: b. Zentsura, Telebistari Buruzko Gogoeta\nThis entry was posted on abuztua 21, 2011 at 11:51 and is filed under b. Zentsura, Telebistari Buruzko Gogoeta. You can subscribe via RSS 2.0 feed to this post's comments.\tYou can comment below, or link to this permanent URL from your own site.


Gatzagi - Wikipedia, entziklopedia askea.\nBildotsaren urdail lehortuak, gatzagiaren funtsa.\nGatzagiaren eraginez, esnea gatzatu (irudian, gainean) eta gazur (irudian, azpian) bilakatzen da.\nGatzagia edo legarra esnea gatzatzen duen substantzia bat da, zehatzago esnearen kaseinogenoa urtzen ez den kaseina bihurtzen duen entzima bat. Esnearen azidotasun maila ph 4,7-ra iristen denean esnea gatzatu egiten da entzima honen eraginez.\nHausnartzaile gazteen urdailetik ateratzen den gaia da. Gatzatua edo mamia egiteko, arkume baten urdailetik ateratakoa erabiltzen da. Mamirako, gatzagiaren produktu kimikoa saltzen da gaur egunean, jatorrizko gatzagia erostea oso zaila baitago 21. mendean Euskal Herrian.\n↑ Fundazioa, Elhuyar. «legar - Elhuyar hiztegiak» hiztegiak.elhuyar.eus (Noiz kontsultatua: 2018-09-24).\n↑ «Gatzatu naturala egiteko behar den legez kanpoko materiala» sustatu.eus (Noiz kontsultatua: 2018-09-24).\nGatzatua legar naturalarekin egiten.\nBNF: 145376476 (data)


Proiektu bidezko ikaskuntza – Gizapedia\nProiektu bidezko ikaskuntza (PBI) ikaskuntza esanguratsuko metodologia didaktikoa da, edukietan baino ikasleek garatu beharreko proiektu izeneko ataza-multzoan eta haietan ikasleek garatzen dituzten konpetentzia eta trebezietan oinarritua. William Heart Kilpatrick (1871-1965) pedagogoak, John Dewey-ren jarraitzailea, asmatutako metodologia da, ikasleen ikaskuntza prozesua zentzua eman nahian.\nProiektua ikasleek aukeraturiko ataza multzo bat da, ikerketa edo problema erreal edo simulatu baten ebazpena eskatzen duena, baina emaitza edo soluzio irekia duena. Esan liteke soluzioa baino garrantzitsuagoa dela, ikasleak proiektuan zehar garatu duen prozesua. Ikasleek aurretiko konpetentzia eta trebeziak garatuko dituzte proiektua garatzean, eta aldi berean ikerketan zehar konpetentzia eta trebezia berriak garatuko dituzte. Garrantzitsua da proiektua ikasleek proposaturikoa edo irakasleak emandako zerrenda batetik aukeraturikoa da, motibazioa bermatzearren. Hain zuzen ere, motibazioa da proiektua garatzearen arrakastaren giltzarri nagusia.\nOrokorrean, proiektuak taldean garatzen dira, ikasleen arteko interakzioa eta konpetentzien eta trebezien partekatzea eta hedapena bideratzeko. Proiketua garatzeko informazio eta baliabideen bilaketa eta erabilera ere funtsezkoak dira proiektu batean, horrexegatik konpetentzia digitala bereziki kontuan hartu beharreko alderdia izango da. Liburuak ere erabil daitezke, baino ezagutza eskuratzeko euskarri mugatu gisa baino, erreferentzia moduan hartuz. Proiektuen beste ezaugarri funtsezko batzuk dira zeharkakotasuna, haietan lantzen diren konpetentziak jakintza arlo anitzetan barneratzen direnez, eta diziplinartekotasuna, jakintza arlo batzuetako gaiak lantzen direnez. Irakaslearen rola bideratzaile eta dinamizatzaile gisa definitu behar da.\nEgun, aplikazio zabaleko metodologia da, haurren hezkuntzatik unibertsitatera. Hala ere, eragozpenak ere baditu: unitate didaktiko klasikoen garapenaren aldean, proiektuek denbora luzeagoa eskatzen dute bere garapenean, eta hezkuntza sistematik ezartzen den antolaketa akademikoak (produktibitatean oinarritua eta bete beharreko ordutegiak eta datak ezartzen dituena) ez du laguntzen proiektuak malgutasunez garatzen.\nBeste hizkuntzetan: ingelesez, project-based learning; gaztelaniaz, aprendizaje basado en proyectos (AbP).\nEz nahastu hezkuntza-testuinguruarekin. Ikaskuntza-inguruneak ikaslearen aldetik parte hartze, inplikazio eta dinamika desberdinak eskatzen dituzten espazio eta eremuak dira, jarrera, trebezia eta kontzeptu bereziekin. Ikaskuntza-inguruneak anitzak dira: museo bat,…


Bergarako sistema: Egutegiak eta Guneak | Bergarako Udala\nBergarako sistema: Egutegiak eta Guneak\nBergarako bilketa sistema\nHondakin bilketa selektiboa, sistema malgua da, herri eta hiri bakoitzera modu ezberdinean doitzen dena. Hain zuzen, munduan zehar adibide ugari aurki ditzakegu tamaina eta kultura desberdinetako hirietan, esaterako, Aarhus (Danimarkako bigarren hiria) 250.000 biztanle baino gehiago dituena; Niort (Frantzia), 64.000 biztanle; Tralee (Irlanda), 21.000 biztanlerekin, edota edo Monza (Italia), 123.000 bizilagunekoa.\nBergarako Udalak herritarrekin bilerak egin zituen, gurerako egokiena den bilketa sistema erabakitzeko eta honek izango dituen berezitasunak erabakitzeko. Han erabaki zenez, Bergarako sistema mistoa izango da:\nPapera, ontzi arinak, beira, arropak eta olioa dagoeneko ezagutzen ditugun ohiko edukiontzietan bilduko dira. Ordutegi eta egutegi librean.\nOrganikoa eta errefusa berriz esekitokietan katiatu beharko ditugu, kuboetan aterata, ordutegi eta egutegi zehatzarekin.\nNola funtzionatzen du bilketa sistema honek?\nBilketa selektiboa egiten denean, honen ezaugarri nagusia da herritarrek hondakinak sailkaturik egokitu zaien bilketa puntura atera beharko dituztela.\nEspazioaren eta bilketa zerbitzuaren kudeaketaren efektibitate egokiena lortze aldera, hondakin mota bakoitza asteko egun konkretu batzuetan soilik atera eta biltzen da.\nEgungo edukiontzien sistemarekin egin ohi den antzera, hondakinak ateratzeko ordutegi bat jartzen da hondakinak kalean ordu gutxi batzuetan bakarrik egon daitezen. Honela, eguneko ordurik gehienetan, hondakinak ez dira kalean egongo, eta ondorioz, efektu estetikoa oso mugatua da. Hondakinak bildu ostean bilketa guneak hutsik geratzen dira hurrengo egunera arte.\nBilketa-ordutegia malgua izaten da. Ondorioz, herritar bakanak dira horretara moldatzeko arazoak dauzkatenak. Arazoren bat duten herritarrek, hala ere, informazio bulegora jo dezakete euren kasuaren berri ematera, arrazoiak egiaztatu eta berarekin malgutasun zabalagoa aplika dadin adostera. Edozein kasutan, kasurik zailenetarako, larrialdi gunea dago hondakinak egunero edozein ordutan bertara eramateko.\nKaleko edukiontziak erretiratu egiten dira eta hondakinak etxeko ataritik hurbil dagoen puntu batean biltzen dira, egun eta ordu jakinetan.\nPaperaren eta kartoiaren eduiontzi urdina, beiraren iglu berdea, olioarena eta oihalen edukiontziak mantentzen dira. Gainontzeko hondakin mota guztiak, baita hondar organikoak ere, etxe-atarietako esekitokietan biltzen dira.\nBilketa selektiboa martxan jarrita, bost hondakin mota bereizten dira: organikoak, ontzi arinak, papera eta kartoia, beira eta errefusa (egun birziklagarriak ez diren hondakinak).\nLarrialdi guneak: Bilketaren ordutegietara egokitzeko zailtasunak dituztenentzat edo ezohiko egoeretan aurkitzen direnentzat larrialdi guneak egongo dira. Berauetan, asteko egun guztietan eta eguneko edozein ordutan utz daitezke hondakinak.\nLanda-eremuan bizi diren herritarren hondakinak ez dira hirigunean bezala jasotzen. Landa-eremuko herritarrek ekarpen guneak erabiltzen dituzte hondakinak uzteko, eta ez dute ordutegi eta egutegi jakinik betetzen.\nEkarpen guneak: Bilketa puntuok eremu itxiak dira non hondakinak egoki sailkatzeko edukiontziak dauden. Edukiontzi marroia organikoarentzat, horia ontzi arinentzat, urdina paperarentzat eta kartoiarentzat, iglu berdea beirarentzat eta grisa errefusarentzat. Landa-eremuko bizilagunek giltza dute bertan sartzeko.\nMerkatariak eta Industriaguneak\nKomertzio zein enpresa bakoitzak bere edukiontzi propioak izango ditu, atal bakoitzarentzat sortzen den kantitatearen araberako tamaina izango dutenak. Edukiontzi hauek egutegi eta ordutegiaren berezien arabera atera beharko dira (ikusi merkatarien egutegi eta ordutegia. Ikusi industriaren egutegia eta ordutegia). Hondakinak sorreran bereiztea ezinbestekoa izango da herritarren kasuan bezala, eta larrialdi gunea erabiltzeko aukera ere izango da.\nLarrialdi guneak: Bilketaren ordutegietara egokitzeko zailtasunak dituztenentzat edo ezohiko egoeretan aurkitzen direnentzat larrialdi puntuak egongo dira. Gune horietan, asteko egun guztietan eta eguneko edozein ordutan utz daitezke hondakinak.\nEtxeko hondakin handiak ateratzeko sistemak martxan jarraituko du, baita Garbiguneak ere: Etxetresna elektrikoak, fluoreszenteak, zurezko altzariak, CDak, disketeak, erradiografiak, telefono mugikorrak, hondakin inerteak, toner kartutxoak, termometroak, inausketa hondakinak... Horrez gain Garbigune ibiltaria dago, hilean bi asteartetan Bergaran izango dena.\nHerritarrak: egunak eta orduak\nIndustria: egunak eta orduak\nMerkatariak: egunak eta orduak\nEkarpen guneak eta larrialdi guneak\n2014ko Eguberrietako ordutegia\nPoltsa konpostagarriak non erosi\n‹ Hondakin bilketa selektiboa gora Herritarrak: egunak eta orduak ›\nHondakinen Bilketa Selektiborako Informazio Bulegoa\nOsasunaren eta Ingurumenaren Alde


Deriok udal-kiroldegiaren klimatizazioa hobetuko du, eta igerilekuko eta gimnasioko estalkiak eraberritu - Derio - Aikor.eus\nDeriok udal-kiroldegiaren klimatizazioa hobetuko du, eta igerilekuko eta gimnasioko estalkiak eraberritu\nAikor aldizkaria 2021-09-09 10:23\nBeitu udal-aldizkariaren iraileko alean jakinarazi dutenez, Derioko Udalak 210.682 euro zuzenduko ditu udal-kiroldegiko hainbat zerbitzuren instalazio termikoa hobetzera. Helburua da erabiltzaileei ahalik eta zerbitzurik onena eskaintzea eta aurreikusi da lanek zortzi hilabete iraungo dutela. Udalak espero du lanak laster esleitu ahal izatea. Bestalde, igerilekuko eta gimnasioko estalkiak ere eraberrituko dira, ura iragazteko arazoak konpontze aldera. Udalak 93.421 euro ipiniko ditu horretarako eta lanek hilabete bi iraungo dute.\nKiroldegiaren instalazio termikoari dagokionez, kiroldegiko eta igerilekuko aldageletako klimatizagailu biak aldatuko dira, eta igerilekuan ere ipiniko da klimatizagailu berriak. Azken horren harira, azaldu dute “ekipamendu berriari esker, kondentsazio-arazoak konponduko” direla eta “hondar-energia hobeto aprobetxatuko” dela. Bestalde, beroa berriro berreskuratzea ahalbidetzen duen airea berritzeko sistema ipiniko da muskulazio-gelan, eta ekipo berriak gimnasioan, hotzari eta beroari lotutako eskaerei erantzuna emateko.\nUdal-aldizkarian jaso dute Esther Apraiz alkatearen hitzak: “Diseinu aurreratua eta goi-errendimendua dituzten ekipoak dira eta haiei esker asko hobetuko da hainbat gunetako klimatizazioaren eraginkortasuna, eta energia aurreratu. Era berean, gaur egungo arauekin bat egingo dugu eta lortuko da airearen kalitatea egokia izatea. Hortaz, konfort-parametroak hobetuko dira, eta funtzionamendu-etenaldiak gutxitu”.\nBeste aldetik, igerilekuko eta gimnasioko estalkiak ere konponduko ditu udalak. Gaur egungo estalkien gainean, xafla lakatu bat ipiniko da, eta kondentsazioa ekiditen duen isolamendua. Halaber, junturak errematatuko dira, eta urak behar bezala husteko lanak egin.


Euskal AEko 10 langile edo gehiagoko enpresen %52k presentzia dute Interneten, 2003an\nHomeGaiakEnpresakPrentsa Oharrak Euskal AEko 10 langile...\nINFORMAZIOAREN GIZARTEARI BURUZKO INKESTA (IGI): ENPRESAK 2003. urtea\nEuskal AEko 7.500 enpresak merkataritza elektronikoko jarduerak egin zituzten 2002an, euren erosketen %11,4 eta salmenten %16,1.\nInformazioaren gizarteari buruz Eustatek enpresetan eginiko inkesta honetan, egiaztatu egin da Interneten presentzia duten enpresen ehunekoaren etengabeko hobekuntza, bai euren web orriaren bidez, bai beste zerbitzari batean ostatutakoaren bidez.\n2003an, Interneten presentzia duten 10 langile edo gehiagoko enpresak, iazko %41etik oraingo %52ra pasa dira eta ehuneko hamaika puntu irabazi dituzte. 10 langiletik beherako enpresen (gehienak autonomoak) datuak barne hartuta, ehunekoa %15 arte jaisten da, baina hala ere, iazko mailaren aldean, ehuneko bost puntu irabazi dira.\nDatu horietan ikusten da web orriak sortzeko prozesua berria dela: azken urtean lau orritik ia bat sortu zen (%23) eta azken bost urteotan guztizkoaren %85 baino gehiago.\n2002an, Euskadiko enpresetan pisu espezifiko txikia izaten jarraitu du merkataritza elektronikoak, hazkundea izan duen arren.\nEnpresek Interneten duten presentzia tamaina batetik aurrera, behintzat, handia izaten hasi den arren, ez du eragin handirik izan merkataritza elektronikoko zifretan.\nInterneten erabilerak hazkunde handia izan du azken urteotan (batez ere web orrietara sartzeko eta posta elektronikoa erabiltzeko), baina hala ere, merkataritza elektronikoa ez da hazten, eta gaur egun, transakzioen eta merkataritza elektronikoa egiten duten enpresen kopurua ez dira espero ziren zifretara iristen.\nHala ere, azken urtean ehuneko 1,4 puntuko hazkundea izan da merkataritza elektronikoa egiten duten enpresen artean. 2001ean, enpresen %3,0k egiten zuten jarduera mota hori; %2,7k erosketak egiten eta %0,4k salmentak egiten. 2002an, berriz, Internet bidez eragiketak egiten dituzten establezimenduen ehunekoa %4,4 dugu: %3,6k erosketak egiten dituzte bide elektronikoen bidez, eta %1,3k salmentak.\nInformazioa gehiago xehatuta eta tamaina kontuan hartuta, 10 langile edo gehiagoko establezimenduen %10,0 dira bide elektronikoetatik merkataritza-transakzioak egiten dituztenak, iazko %6,4ren aldean. Era berean, 2002an, %8,3k egiten dituzte erosketak sarearen bidez eta %2,8k salmentak, 2001eko %5,1 eta %1,8ren aldean, hurrenez hurren.\nBestalde, kontuan hartzekoa da web bidezko “erosketa induzituak” gero eta garrantzi handiagoa izatea. Erosketa horietan, enpresek produktu bat modu tradizionalean erosi aurretik, eskaintzen dieten prezio eta ezaugarrien inguruko informazio jasotzen dute sarearen bidez, erabakia hartzeko. Beraz, merkataritza elektronikoak espero zen hazkunderik izan ez duen arren, Internetek alor horretan duen garrantzia elkartrukeko zifrek adierazten dutena baino askoz ere handiagoa da.\nEgindako kalkuluen arabera, 7.500 enpresa dira merkataritza elektronikoa egiten dutenak Euskal AEn eta modu horretan egiten diren erosketek guztizko erosketen %11,4 hartzen dute eta salmentek guztizko salmenten %16,1.\nTransakzio modu honen objektu diren produkturik ohikoenak hiru taldetan batzen dira. Batetik, informatikaren munduarekin lotura dutenak ditugu, hardwarearekin hasita (ekipo informatikoak, periferikoak edo beste osagai mota batzuk) edozein software mota arte. Beste alde batetik, hegazkineko txartelen eta hoteleko plazen erreserbak egitekoak ditugu, eta azkenik, aipatzekoa da sarearen bidezko finantza-zerbitzuen merkaturatzea (akzioen salerosketak eta transferentziak egitea, esate baterako).\nAzkenik, kontsultatutako enpresen arabera, asko izan daitezke merkataritza elektronikoa espero zen mailara oraindik iritsi ez izanaren arrazoiak.\n%57k uste du euren produktu edo zerbitzuak ez direla egokiak transakzio mota horretarako; %28k euren bezeroak ez daudela prestatuta jarduera horretan parte hartzeko; eta %24k merkatu hori, emateko epeak eta sor daitezkeen arazoetarako bermeak arautzen dituen legeriaren inguruan ziurgabetasun handia dagoela. %17arentzat eragozpen handia da ordainketen inguruan dagoen segurtasun-arazoa eta azkenik, enpresen %12k uste dute logistika-arazo batzuk badirela oraindik ere eta horiek konpondu ezean, oso zaila izango dela merkataritza elektronikoaren garapena.\nENCUESTA SOBRE LA SOCIEDAD DE LA INFORMACIÓN -ESI- Empresas Año 2003


Momentum Project ekimenak enpresa sozialaren giltzarriak aztertu ditu - SPRI\nSPRI / Up-euskadi / Ekintzaile / Momentum Project ekimenak enpresa sozialaren giltzarriak aztertu ditu\nTxita txxostenean aipatzen den enpresa sozialetako bat da.\nArgitalpen batek 47 proiektu ekintzaile jaso ditu, horietatik bost Euskadikoak\nEnpresa sozialak ez dira irabazi asmorik gabeko antolakundeak, ekimen filantropikoak edota ESK sailak. Un recorrido por 47 empresas sociales, inspiración y aprendizaje liburuak dioenez, izaera propioa duten enpresa proiektuak dira, eta enpresa munduko estrategiak baliatzen dituzte erronka sozialentzako konponbide berriak bilatzeko. ESADEko Berrikuntza Sozialeko Institutuak eta BBVAk eginiko azterlan horrek oinarritzat hartu ditu Momentum Project laguntza-programan parte hartu duten proiektuak, proiektu horietatik ekintzailetza sozialaren ezaugarri garrantzitsuenak ondorioztatzeko.\nEkintzailetza sozialaren kontzeptua errotu egin da azken urteotan. Gero eta ugariagoak diren ekimen berri horien helburu nagusia ez da irabazi ekonomikoak maximizatzea, baizik eta inpaktu positiboa sortzea inguruan, hala maila sozialean, nola ingurumenean edo bietan. Horrelako enpresek negozio eredu bereziak behar dituzte, hau da, epe luzera sostengarritasun ekonomikoa dutenak eta balio sozialaren sorkuntza lehenesten dutenak.\nLaguntza-programan parte hartu duten 47 ekimenak aztertu ondoren, Momentum Project-eko lantaldeak ekintzailetza sozialeko eredu horri lotutako hainbat ezaugarri komun identifikatu ditu. Lehenengoa lider ekintzailearen figura da, hau da, lortu nahi duen aldaketaren ikuspegi argia duen pertsonarena. Bigarren zutabea da enpresa-tresnetan oinarritutako eredua, zeinetan merkatuko produktu edo zerbitzu bat baita sostengarritasunaren oinarria. Azkenik, horrelako enpresa sozialek laguntza-ekosistema bat izan ohi dute, sarean lan egiteko sektore publikoarekin, inbertitzaileekin, beste enpresa batzuekin, azelerazio programekin edo GKEekin.\nHorrelako enpresen oztopo garrantzitsuenetako bat da ez dutela finantzaketarik, batez ere hazteko orduan. Konpainia tradizionalek ez bezala, enpresa sozialek ez dute halako errentagarritasunik, hori ez delako beren helburu nagusia. Hala, sarritan ez dute izaten inbertitzeko behar den funts propiorik. Arazo horri aurre egiteko, askok bide alternatiboak aukeratzen dituzte, hala nola crowdfunding-a edo mikro-finantzaketa kolektiboa, haztegi eta azelerazio programak edota inpaktuzko inbertsioa. Hirugarren formula hori dezente zabaldu da azken urteotan, eta honela funtzionatzen du: finantzatzaileek inbertsioak egiten dituzte proiektuan paper aktiboa hartzearen truke. Inbertitzaile horien helburua ez da beren irabaziak maximizatzea, baizik eta enpresaren inpaktu soziala handitzea.\nArgitalpenak bere baitan jasotzen ditu Euskadiko bost enpresa sozialen kasuak, ekintzailetza eredu horrekin bat datozenak. Lehena Irisbond konpainia donostiarra da, zeinak software bat garatu baitu begien mugimenduarekin ordenagailua kontrolatzeko. Pazienteen elkarteekin lankidetzan garatutako teknologia horrek aukera ematen die ezgaitasun larriak dituzten pertsonei munduarekin komunikatzeko.\nTxostenak halaber aipatzen du Bajoelagua Factory, finantzaketa lortzeko urpean ondutako ardoen salmentan oinarritzen den enpresa. Produktu hori merkaturatuz lortzen dituen irabaziak baliatzen ditu itsasoko bizitza birsortzeko eta dibulgazio-lanetarako. Inithealth enpresa soziala osasunaren kudeaketa pertsonalizaturako zerbitzu plataforma bat da, eta tinta kartutxoak eta tonerrak birziklatzeko Bioservice kooperatibak lana ematen die ezgaitasuna duten pertsonei. Azkenik, argitalpenean aipatzen da baita ere Txita enpresa, zeinak bizikletaz banatzen baititu merkatu-gaiak eta bizikleta-taxi zerbitzua ematen baitu Donostian.